
Di ocho edicion di Cupcake di Speransa dedica na Aljereau Tromp 


Diamars ultimo a tuma 
luga un conferencia na 
unda a anuncia e di ocho 
edicion di Cupcake di 
Speransa 
organisa 
pa 
GLW Foundation. George 
Winterdaal, presidente di 
GLW Foundation, a spli- 
ca cu e aña aki Cupcake 
di Speransa ta dedica pa 
yuda e hoben Aljereau 
Tromp di ocho aña edad 
pa asina e por ricibi e ayu- 
do medico necesario den 
exterior. 


Cupcake di Speransa, Win- 
terdaal a indica, a cuminsa 
ocho aña pasa cu e benta di 
apenas 100 cupcake riba ca- 
minda y durante añanan esaki 
a crece danki na comunidad 
di Aruba. Pa aña 2023 e edi- 
cion di Cupcake di Speransa 
lo tuma luga dia 13 y 14 di 
februari y lo ta dedica na un 
hoben di ocho aña, Aljereau 
Tromp. 


GLW Foundation ta e funda- 
cion encarga cu organisacion 
di certamennan di beyesa 
Miss Teen Aruba Internacio- 
nal y tambe Miss Turismo, 
pero e fundacion ta para pa 
hopi mas cu beyesa, “e ta para 


tambe pa aporta na cosnan 
positivo den comunidad,” 
Winterdaal a bisa. 


Ariba dianan 13 y 14 di feb- 
ruari lo tin benta di cupcake. 
Pa e dianan aki ta bay tin un 
team cu lo deliver e cupcak- 
enan. 


Aljereau Tromp ta un mucha 


autista cu un nivel di autismo 
hopi halto, hopi severo cu ta 
haci cu e ta agredi su mes sin 
cu e por yuda. Esaki ta afecta 
no solamente Aljerou, pero 
tambe henter su famia. 


Segun e mama di Aljereau, 
Joanna Croes ta splica, e 
condicion di autismo di 
Aljereau ta hopi severo y con- 


stantemente e ta purba evita 
cu Alejreau ta haci su mes, of 
su ruman, daño. Pa motibo 
di su condicion, Aljereau no 
ta papia mucho bon tampoco, 
solamente palabranan chiki- 
to. 


“Berdad ta cu e convivencia 
cune ta birando dia pa dia 
mas dificil. Aljereau a cum- 


insa bira grandi, pisa, el a 
cuminsa bira mas agresivo,” 
Croes a indica. 


El a menciona cu reciente- 
mente nan a bay pediatra y 
dokternan a diagnostica cu 
Aljereau tin un abnormalidad 
den un chromosoom. Segun 
Croes ta indica, no ta sigur 
ainda kico esey ta nifica pa 
locual ta e condicion medico, 
pero e ta sigur cu e ta nifica 
Aljereau lo tin mester di hopi 
mas test, tipo di testnan cu na 
Aruba no ta posibel pa haci. 


Croes a remarca cu Aljereau 
por haya un miho cuido, 
educacion y tratamento na 
Hulanda, pero esaki ta rekeri 
hopi esfuerso pa por cubri e 
parti financiero. Pa e motibo 
aki GLW Foundation a or- 
ganisa Cupcake di Speransa 
pa asina yuda Aljereau y su 
famia imigra pa Hulanda pa 
por brinda un miho calidad 
di bida na Aljereau. 


Pa tur interesa den yuda 
cu Cupcake di Speransa pa 
Aljereau Tromp por tuma 
contacto cu George Winter- 
daal na 561-6151 pa bestel 
cupcake of pa haci donacion. 


Prome Minister Evelyn Wever-Croes den acto protocolar pa conmemora Dia di Betico: 
“Mi ta sigur cu nos tur ta di acuerdo cu danki na nos Status Aparte 
nos por a desaroya nos pais” 


Ayera 
mainta 
Prome 
Minister Evelyn Wever- 
Croes a duna un discurso 
den e acto protocolar pa 
conmemora 25 di januari, 
e fecha di nacemento di 
Gilberto François Croes, 
miho conoci como “Beti- 
co Croes”, cual a tuma 
luga cu presencia di dife- 
rente mandatario tanto 
di Aruba como di otro 
pais. A reuni conhunta- 
mente cu Su Excelen- 
cia Gobernador Alfonso 


Boekhoudt den e Plasa 
Betico Croes for di oran- 
an di mainta. 


Betico Croes ken a bay den 
un edad di 48 aña y cu danki 
na su determinacion, per- 
severancia, curashi y spe- 
cialmente danki na e sosten 
di un pueblo uni a logra 
cosnan grandi pa Aruba y a 
logra pa awe nos ta biba den 
un pais autonomo den Re- 
ino, Prome Minister Evelyn 
Wever-Croes a sigura. 


“Mi ta sigur cu nos tur ta di 
acuerdo cu danki na nos sta- 
tus aparte nos por a desaroya 
nos pais den un di e paisnan 
lider den region. Betico, 
un persona cu den un bida 
corto a laga un legado grandi 
tipifica pa determinacion, 
perseverancia, curashi y lu- 
cha pa union”, Prome Min- 
ister a expresa. 
E tabata un tata di cuater 
yiu, un esposo, un yiu y 
un ruman cu tabata omo di 
Prome Minister mes e cual 
e ta cualifica como un per- 
sona cu un carisma enorme 
cu semper tabatin atencion 
pa tur hende, mes cos cu su 
mesun yiu y e mes a bisa den 
un di su discursonan cu nan 
ta considera un di su discur- 
sonan di despedida na Ser’i 
Noka na november di 1985, 
cu e no ta un tata di un hogar 
tipico di mama, tata y cuater 
yiu sino, un tata particular 
den henter Aruba unda cu e 
dia ey el a bisa cu e ta spera 
cu su yiunan ta orguyoso di 
dje, “mescos cu tur yiu di e 
pueblo akinan,”el a bisa. 


Como politico, el a demostra 
con ta lidera cu curason po- 
niendo e pueblo na prome 
luga, con ta lidera cu respet 
pa otro dunando respet y 
ora tabata exigiendo respet, 
el a mustra cu mester duna 
espacio na hende muhe den 
politica pa motibo cu mas 
participacion di hende muhe 
den politica y den puestonan 
importante di gobernacion 
ta trece un miho balansa den 
tuma di decision cu ta con- 
cerni tur hende. 
El a mustra cu pa logra e 


meta, tin mester tin biaha 
di dal un paso chikito atras 
pa despues por dal pasonan 
grandi dilanti, el a siña e im- 
portancia di stima e pais, di 
stima e simbolonan di lib- 
ertad, e himno y bandera, 
unda e tambe a mustra e im- 
portancia di union, “pasobra 
el a bisa cu un pueblo uni 
hamas lo ser venci.” 
Awor ta den cada un ciu- 
dadano pa sigui cu e princip- 
ionan y e balornan cu Beti- 
co a mustra y a conduci na 
logronan grandi pa Aruba. 


LOCAL A3 


Diahuebs 26 Januari 2023 
International Organization for Migration (IOM) a ofrece charla tocante 
“Migracion como motor di desaroyo” 


Dialuna ultimo, director 
general di Organisacion 
Internacional di Migra- 
cion (IOM), Julio Croci 
a ofrece un charla na La 
Casa del Venezolano, or- 
ganisa door di Fundacion 
Venaruba Solidaria pa asi- 
na duna mas informacion 
tocante “Migracion Mo- 
tor di Desaroyo”, enfoca 
riba e parti di e aporte cu 
migracion Venezolano ta 
haci na e comunidadnan 
cu ta ricibi esaki. 


Croci, ken ta pertenece na 
oficina regional pa respuesta 
regional di e situacion di Ven- 
ezuela – cual a wordo crea par 
di aña pasa pa traha cu 17 pais 
receptor di migracion Vene- 
zolano, den cual Aruba ta un 
di nan—a expresa cu nan a 
bin Aruba pa haci diferente 
actividad, por ehemplo, in- 
augura un laboratorio di in- 
formatica cu danki na e or- 
ganisacion aki crea na Suisa, 
nan por a duna esaki como 
donacion na e Fundacion 
Venearuba Solidaria. Tambe 
pa reuni cu migrantenan 
entrepreneur y ademas haci 
un tayer di apoyo escolar pa 
muchanan migrante. 


Di igual forma, el a splica 
cu den e charla “Migracion 
Motor di Desaroyo” tabatin 
asistencia di diferente mi- 
grantenan di varios naciona- 
lidad, y a scucha nan. Tambe 
el a menciona cu el a reuni cu 
Gobierno di Aruba diamars 
ultimo riba e tema aki, na 
unda Croci sin duna mayor 
detaye na redactor di Bon Dia 
Aruba, a sigura cu e reunion 
a bay “hopi bon. IOM a re- 
afirma e apoyo na Gobierno 
di Aruba den futuro politica 
migratorio.” 


Tambe, el a informa tocante 
un reunion cu migrantenan 
cu ta doño di nan mesun 
negoshi 
of 
entrepreneur, 
comprendiendo e migracion 
como un motor di desaroyo, 
w aporte cu migracion tin pa 
e paisnan receptor. El a splica 
con IOM ta rescata den cada 
pais cu ta ricibi migracion 
Venezolano e parti con nan ta 
suma na e motor productivo 
apoyando cu trabao, cu con- 
sumo, aporte cultural, social 
y cientifico den cual Aruba 
no ta scapa di e realidad aki. 
“Nos a bin, entre otro cos, 
pa ilustra con e comunidad 
Venezolano ta na Aruba y 
kico nos por haci pa contribui 
na un miho desaroyo,” Croci 
a bisa. 


El señala cu trahando den un 
oficina regional hunto cu 17 
pais ta duna e posibilidad di 
conoce e realidad di hopi pais 
cu no ta scapa pa loke ta trata 
politica di migracion. Pero e 
problemanan na e cual mi- 
grantenan y refugiado ta en- 
frenta ta casi mesun cos den 
diferente pais, vooral den 
paisnan cu no tabata custuma 
di ricibi un cantidad grandi di 
migrante den poco tempo y 
cu ta genera cierto friccion of 
situacion cu dia pa dia mester 
traha riba dje, aportando dato 
y studionan. IOM conhunta- 
mente cu otro agencianan di 
Nacionnan Uni, como Alto 
Comisionado di Nacionnan 
Uni pa Refugiadonan (UN- 
HCR) , Unicef y otro agencia 
ta traha cu e respuesta region- 
al pa e situacion di Venezuela. 


“E datonan aki ta demostra cu 
migracion ta aporta, ta suma, 
migracion no ta bin kita tra- 
bao di niun hende. Al con- 
trario, e ta bin pa genera tra- 
bao y oportunidadnan di de- 
saroyo. P’esey mi ta kere cu 


for di IOM nos ta bay sigui 
aposta na e trabao di asocia- 
cion civil, manera ta e caso di 
Fundacion Venearuba Soli- 
daria, cu ta haci un gran tra- 
bao pa henter e comunidad 
Venezolano y pa otro nacio- 
nalidadnan akinan na Aruba 
conhuntamente cu e pobla- 
cion local. Pero mi ta kere cu 
e miho manera di duna un 
mensahe ta pa compronde 
cu migracion ta un motor di 
desaroyo, y estudionan cu 
nos a haci ta verifica esey, cu 
mester kita e mirada negativo 
riba migracion pasobra no tin 
prueba cu migracion ta un 
carga pa estadonan,” Croci a 
comenta. 


Den diferente estudio cu nan 
a haci den e region, Croci a 
menciona cu na Republica 
Dominicana a crea mas di 
10.000 puesto di trabao den 
man di entrepreneur y em- 
presanan chikito di migran- 
tenan Venezolano. Di e pu- 
estonan di trabao aki, 8.000 
a contrata trahadonan Do- 
minicano: “loke ta nifica cu e 


beneficio no ta solamente pa 
e poblacion migrante Vene- 
zolano sino pa tur,”el a bisa. 


Na Panama, inversion priva 
Venezolano a genera 50.000 
puesto di trabao di e cual 
40.000 di nan ta trahado Pa- 
nameño. 
Pero esaki no a sucede di un 
dia pa otro, manera Croci a 
sigura. E relacion y comber- 
sacionnan cu gobiernonan 
di e paisnan tambe ta impor- 
tante pa asina nan por mira 
experiencianan di otro pais- 
nan cu a bin di ta positivo den 
e proceso di regularisacion y 
di wak e importancia di mi- 
gracion como un desaroyo y 
no como un carga: “ta situa- 
cionnan cu ta bay keda plan- 
tia y ta bay keda den comber- 
sacionnan unda IOM semper 
ta disponibel pa apoya e pro- 
cesonan aki, comprondiendo 
cu cada estado ta soberano pa 
su politica di migracion. Pero 
IOM ta pa apoya tanto so- 
ciedad civil, comunidad mi- 
grante Venezolano y Estado 
di Aruba, na unda dialogo ta 
un miho manera pa yega na e 
acuerdonan aki,” el a señala. 


Pa finalisa, el a trece dilanti 
cu e mesun paisnan aki cu ta 
receptor di migrante tambe 
nan tin su poblacion den ex- 
terior na unda migracion ta 
un movemento cu ta den his- 
toria di humanidad y cada bi- 
aha cu paisnan ta enfrenta un 
problema grandi como esun 
cu ta sucede na e momenton- 
an aki di crisis climatico, den 
futuro, hopi poblacion ta bay 
wordo desplasa como conse- 
cuencia di e parti climatico 
aki unda e discurso di migra- 
cion ta bay ta hopi presente 
den agenda internacional. 


Den edicion anterior di 
Bon Dia Aruba, a elabora 
ariba algun di e puntonan 
cu Minister di Husticia, 
Rocco Tjon, a reacciona 
riba dje den su carta dirigi 
na e presidente di Sindica- 
to di Polis Aruba (SPA) Sr. 
Rodney Solognier fecha 
22 di januari 2023. SPA a 
publica un comunicado 
“Declaracion cu ta recor- 
tando den presupuesto di 
KPA ta incorecto”di pren- 
sa caminda ta vocifera 
nan malcontento ariba 
diferente punto y ta pidi 
atencion di Minister pa 
soluciona esakinan. 


E prome puntonan cu Min- 
ister Tjon a elabora riba dje 
den su carta tabata entre otro 
e situacion di schimmel na 
Warda di Polis Oranjestad 
y San Nicolaas, e pago di 
vakantieuitkering di e traha- 
donan y politica di enferme- 
dad. 


Pa loke ta e punto di NCT- 
VI, e Minister di Husticia ta 
sigura cu den e comunicado 
tin suposicionnan incorecto 
pasobra ta desconoce e infor- 
macion corecto. E ta splica cu 
e NCTVI tin su propio pre- 
supuesto for di momento cu 
el a wordo estableci na 2018. 
E costo di e personal di NC- 
TVI, incluyendo e personal 
ehecutivo, ta sali for di e pre- 
supuesto di NCTVI y no for 
di e presupuesto di KPA. 


Tjon ta sigui splica cu NC- 
TVI a keda estableci pa e De- 
creto di Establecimento di 8 
di augustus 2018 cu ta hancra 
e organisacion den e sistema 
di gobierno y e decreto aki a 
wordo firma pa su excelencia 
Gobernador di Aruba y ex- 
Minister di Husticia, Andin 
Bikker. 


Den su carta Minister Tjon ta 
remarca cu e decreto di NC- 
TVI ta establece tambe e tar- 
eanan principal di cada servi- 
cio gubernamental y esaki ta 
aplica pa NCTVI tambe. 


“E personal ehecutivo di NC- 
TVI ta autorisa solamente pa 
realisa e tareanan aki y e tar- 
eanan aki ta wordo realisa bao 
e autoridad di PG. Conforme 
cu e articulonan 1 y 2 di e 
Ordenansa Nacional di Po- 
lis, tanto e agentenan policial 
como e agentenan special di 
polis ta encarga cu e desem- 
peño di funcionnan publico,” 
Minister Tjon ta indica den 
su carta. 


El a ratifica cu e tareanan 
operativo ta wordo realisa 
pa e personal ehecutivo cu a 
wordo capacita pa e proposito 
aki y e tareanan politico pa 
personal cu a wordo forma 
academicamente 
na 
nivel 
universitario pa cumpli cu e 
debernan aki. 


El a agrega tambe cu e hecho 
cu INTERPOL no ta parti 
di KPA no ta algo nobo. Na 
Aruba INTERPOL a pasa 
over na depende di DOOV 
bao direccion di e difunto 
Roland Peterson. 


Pa loke ta trata, den e punto 
di presupuesto di KPA, e de- 
claracion haci pa sindicato 
SPA den cual ta indica cu ta 
recortando den e presupuesto 
di KPA, Minister Tjon ta sig- 
ura cu esaki ta incorecto. 


El a splica cu un di e desa- 
fionan mas grandi pa loke ta 
KPA tabata y ta ainda e ges- 
tion operativo. El a subraya 
cu na momento cu el a asumi 
e cargo di Minister di Husti- 
cia, el a enfrenta e hecho cu 
KPA no tabata haci uso di tur 
su recursonan cu nan tabatin 
disponibel den nan presu- 
puesto anualmente: “Esaki 
ta e motibo pakico for di mi 


Ministerio nos ta organisa 
consultanan regularmente cu 
e departamento di KPA cu e 
meta di promove e proceso 
aki cu ta beneficia e colega- 
nan di KPA,” el a señala. 


El a menciona cu den aña 
2021, KPA a usa 15.592.639 
miyon florin y na aña 2022, 
te cu december 5 2022, el a 
haci uso di 15.953.622 miyon 
florin, di acuerdo cu cifranan 
oficial. Pa aña 2023, Minister 
Tjon a enfatisa cu como Min- 
ister di Husticia el a presiona 
pa haya mas recurso pa KPA 
y den presupuesto di 2023 tin 
un monto di 19.486.500 mi- 
yon florin disponibel pa KPA, 
locual ta nifica un aumento 
significativo pa e departa- 
mento aki. 


Siguiente punto cu Minis- 
ter Tjon a elabora riba dje ta 
computer den vehiculonan 
policial. El a indica cu for di 
cuminsamento di 2022 su 
ministerio ta sinta na mesa 
cu KPA, Stichting Beheer 
ICT Rechtshandhave y tur 
e stakeholdernan involucra, 
incluyendo e companianan 
di seguro, DIMP y DTI rela- 
ciona cu e proyecto di Mobile 
Data Terminal. 
El a señala cu e laptopnan 


necesario cu ta forma parti 
di e proyecto aki a wordo en- 
trega caba na KPA compaña 
pa e braketnan necesario pa 
cuminsa cu e proyecto piloto: 
“Tanto e actornan involucra 
como mi ministerio ta cla pa 
algun tempo caba pa lansa e 
proyecto piloto.” 


El a remarca cu ta juist na 
peticion di KPA e proyecto aki 
ta temporalmente suspendi y 
su oficina ta en espera ainda 
ariba e plan di accion di KPA 
pa implementa e proyecto 
piloto definitivamente. El 
a conseha e presidente di e 
sindicato, “consulta cu KPA 
internamente prome cu com- 
parti informacion incorecto y 
echonan distorciona externa- 
mente.” 


Pa loke ta e telefonnan cu e 
sindicato ta menciona den 
nan comunicado, e minister 
a indica cu esakinan no ta 
forma parti di e proyecto aki. 


E prome fase di e proyecto 
Mobile Data Terminal ta 
un fase di prueba y despues 
di e analisis di e fase aki, lo 
implementa esaki den e ve- 
hiculonan di vigilancia nobo. 
Aworaki KPA ta den e fase 
di prueba di e vehiculonan 


di vigilancia nobo y asina cu 
e fase aki termina, tur e ve- 
hiculonan lo ta ekipa cu e 
MDT (Mobile Data Termi- 
nal). Asina tur e vehiculonan 
lo tin acceso na ActPol y lo ta 
vincula tambe na DIMP, DTI 
y tur compania di seguro. 


Por ultimo, Minister Tjon ta 
referi na e punto di vehicu- 
lonan di vigilancia y accident 
cu SPA a trece pa dilanti. El 
a splica cu manera SPA ta na 
altura caba, KPA a crea un 
comision cu ta encarga cu e 
destaho publico di e vehicu- 
lonan di vigilancia. E destaho 
lo cuminsa solamente despu- 
es cu e comision aki duna nan 
conseho y e comision scoge 
ki vehiculonan nan kier cum- 
pra. 


El a informa, relaciona cu e 
vehiculo involucra den ac- 
cident, cu manera SPA ta na 
altura di dje, KPA ta huur 
vehiculonan for di diferente 
companianan di huur auto 
casi semanalmente sin duna 
participacion na ministerio 
ariba e tema aki. 


E minister a enfatisa cu su 
Ministerio no tin ningun pa- 
pel den esaki y no ta desea 
di tin ningun papel tampoco 
pa loke ta tema aki, ya cu e ta 
cay completamente bao KPA 
y manera a keda indica ante- 
riormente, tin suficiente re- 
curso disponibel pa KPA pa e 
tipo di temanan aki. 


“P’esey afirmacionnan of su- 
posicionnan cu e vehiculo no 
tabata adecua debi na e falta 
di recurso no tin sentido,” el 
a subraya. 


El a agrega cu na e momen- 
tonan aki, na pedido di dje 
mes, un solicitud cu el a 
bolbe ripiti durante e reunion 
triangular di 16 di januari 
2022 cu fiscal y korpschef, 
tin un investigacion interno 
di e proceso di eleccion di e 
vehiculo aki specificamente, 
pero ainda e ta en espera di e 
resultadonan. 


Finalisando su carta di reac- 
cion, Minister Tjon ta sigura 
na e presidente di e sindicato 
cu tur e informacion exponi 
den su carta ta respalda pa 
tur e documentonan di po- 
litica, contractnan, ley- y 
reglamentonan, decisionnan 
institucional y acuerdonan di 
diferente consulta cu a wor- 
do realisa tocante e puntonan 
menciona den e carta. 

Minister Tjon: 


“Declaracion cu ta recortando den presupuesto di KPA ta incorecto” 

Raisa Montilla 


Dia di union nacional... 
Pa evalua unda nos ta...? 


Si un dia conmemorativo di e politico mas de- 
staca di historia di Aruba mester tin algo sensato 
y fructifero, lo ta cu nos no ta celebra solamente 
pasado, pero ta dedica tempo tambe na futuro, 
den e espiritu cu e lider fayeci lo tabata desea. 
Nos no a sinti tanto e inspiracion ey, pero esey 
no ta kita cu nos por elabora riba loke esaki por 
encera. 


Y ora nos ta evalua kico ta e cosnan cu nos por 
aspira drecha pa futuro, no por tuma na cuenta 
solamente e ambicionnan cu e politico destaca 
a trece dilanti, sin kita e merito cu nan a re- 
sulta di tin pa Aruba, den e ultimo decadanan 
unda Aruba a busca su mes destino, liber di e 
demas islanan Hulandes den Caribe. Kico nos 
kier bisa cu esaki? Cu nos sistema politico no a 
nace na 1986. Partido politico como instrumen- 
to di gobernacion a haci nan entrada hopi antes 
caba. Y cu e entrada di partido politico a surgi 
tambe e aspectonan malo, manera organizacion 
di persona segun nan relacion di dependencia y 
fidelidad, cu a crea pa 1986 caba e sistema di pa- 
tronahe, unda voto ta ser traduci den beneficio 
di diferente indole, manera empleo den aparato 
gubernamental y preferencia den otro beneficio 
cu gobierno por duna, di tereno pa cas o em- 
presa, permiso di diferente tipo, etc. E sistema 
ey, cu ta uno di produccion constante di trato no 
igual di ciudadano, no a drecha den e añanan di 
ausencia di e lider grandi, al contrario. 


Aruba a logra haya un ruta cu a conduci na exito 
economico grandi, cu a causa nos poblacion bira 
dos biaha e tamaño cu e tabatin na 1986, y ta- 
bata presenta nos continuamente como e exito 
di desaroyo economico/turistico mas grandi di 
nos region. Den e elogio ey poco biaha tabata 
bin dilanti e desbentahanan cu e desaroyo ey a 
trece pa nos. Esey no solamente den e efectonan 
negativo pa loke ta nos problemanan demo- 
grafico y di mantenimento di nos seguro social, 
y e consecuencianan ambiental riba tera y den 
lama, entre otro, sino tambe pa loke tabata e 
problemanan di gobernacion adecua, cu a traves 
di añanan no a mustra mehoracion. Esey riba su 
mes no tabata nada straño, pasobra na mes mo- 
mento Aruba tabata dal e promer pasonan den 
gobernacion propio, mientras cu e comunidad 
expandiendo rapidamente tabata exigi respuesta 
mas rapido y mas contundente. Tin varios asun- 
to den cual nos por ripara cu ainda no tin un 
respuesta gubernamental diligente riba nan, y ta 
parce cu ta sinta warda, riba ken? Nos no sa, en 
todo caso Corsou no t’eymas pa tuma decision 
pa nos, manera tabata antes, pero no ta net esey 
nos, cu nos razon, tabata rechaza? 


Un bon ehemplo di esaki ta e manera cu ta 
tratando e asunto di e sistemanan di purifica- 
cion di awa sushi, unda te awe ainda aparente- 
mente no tin pura pero ta ignorando e hecho cu 
e situacion a bira bastante urgente, y no ta un 
situacion cu recientemente a bira conoci, pero 
ta un storia largo di desinteres y negligencia di 
gobierno(nan). Esaki no ta e unico caso di obra 
di infrastructura cu no ta haya e debido atencion, 
te ora awa ta bay pasa hariña, pa de repente lanta 
un mandatario cu ta duna e impresion cu pueblo 
mester ta agradecido cu e ta bay haci algo... E no 
ta cobra salario anto? Y mientras tanto ta sigui 
construi mas hotel, y gran parti di construccion 
ta tumando lugar den e areanan cu ta usando e 
sistema di purificacion pa awa, haciendo proxi- 
mamente e situacion mas dificil ainda. 


Y tur esaki ta tuma lugar, mientras tin placa pa 
inverti. Gobierno a bolbe haya critica (di CAft), 
cu tabatin un suma sustancial pa inversion riba 
presupuesto (2022), pero te cu september di aña 
pasa no a usa casi nada di esey. A baha e suma di 
Afl. 38 miyon paa Afl. 24 miyon, di cual te cu 
september a usa solamente Afl. 6 miyon, y cu e 
probabilidad cu den ultimo tres luna no ta bay 
usa tanto tampoco. E pregunta ta si gobierno ta 
usando inversion como ‘sluitpost’ pa yega na e 
suma acorda di deficit riba presupusto, mientras 
no ta ni papia mes di e proyectonan cu supuesta- 
mente mester a tuma lugar cu e placa ey. 


Riba tereno di mehoracion di gobernacion nos 
ta canando atras compara cu e otro islanan y 
Hulanda. Den e dianan aki a surgi atrobe un 
discusion tocante institucion di un Ombuds- 
man, pa cual algun aña pasa a aproba un ley caba, 
pero asina mes no tin avance, ni den realiza e 
instituto aki, ni den e cambio di Constitucion 
cu mester pa e Ombudsman bira un alto colegio 
di estado. Sin embargo, no mester warda riba 
cambio di Constitucion pasobra funcionamento 
debido di e Ombudsman ta depende primordi- 
almente di e actitud positivo di poder legislativo 
y ehecutivo. Cambio di Constitucion segun nos 
no ta bay tuma lugar nunca, pa falta di consenso 
den e asunto. Ta parce nos cu e bon voluntad 
pa duna Ombudsman su espacio no ta existi, 
talvez si cerca un minoria. E motibo ta parce 
nos obvio: e ciudadano ta haya un otro lugar pa 
hiba su kehonan, loke no ta cuadra cu mantene 
e sistema di clientelismo, unda e ciudadano ta 
obliga di ‘shop’ cerca gobierno mes. Principal- 
mente e partidonan grandi ta mantene e sistema, 
den aparente comun acuerdo, nunca pronuncia, 
pero practica ta mustra esey. 

Turismo crucero recuperando satisfactoriamente 
APA: Ta premira crecemento den aña 2023 


Cu hopi positivismo Aru- 
ba Ports Authority N.V. 
(APA) ta informa cu aña 
2022 a cera cu logro y re- 
cuperacion. E cantidad 
di turista cu a yega nos 
isla por medio di crucero 
a conoce un crecemento 
satisfactorio, den com- 
paracion cu e aña prome. 


Turismo crucero a cera aña 
cu un total di 610,474 pasa- 
hero, cu ta traduci den un 
73% di recuperacion den 
comparacion cu aña 2019, 
representando 306 calls cu ta 
un 94% compara cu aña 2019. 


A pesar cu aña a cera cu cifra 
sumamente positivo, no por 
kita afo cu e prome kwartaal 
tabatin su retonan pa motibo 
di Covid y un poco despues e 
variante Omicron. Yegada di 
e virus y su variante a causa 
basta cancelacion pero tam- 
be a causa un impacto den e 
grado di ocupacion abordo 
durante a prome dos lunanan 
di aña. 


Miho cu 2019 
Pa Aruba Ports Authority 
N.V., e luna di juni y novem- 
ber 2022 tabata e miho lu- 
nanan pa e aña mirando cu 
si compara e cifranan di e 
mesun lunanan, e ta supera e 
cifranan di aña 2019. CEO di 
Aruba Ports Authority (APA), 
Marc Figaroa, tabatin como 
meta pa yega e cifranan di 
aña 2019 cu tabata e aña re- 
cord pa turismo crucero. P’e 
prome 6 lunanan (te cu juni 
2022), APA a yama bon bini 
na 263,472 pasahero di barco 
crucero. 


Varios crucero a yega Aruba 
pa prome biaha 
Na e logronan pa aña 2022 
por agrega cu Aruba Ports 
Authority N.V. a yama bon- 
bini na por lo menos 12 cru- 
cero cu a bishita Aruba pa 
prome biaha. Un di nan ta 
Oasis Class di Royal Carib- 
bean. Ta hopi preparacion a 


tuma luga na waf p’e yegada 
di e barco grandi di e cadena 
Royal Caribbean. E proyecto 
aki a encera hacimento di 
limpiesa di e canal di e ultimo 
kade di APA, na un distancia 
di 100 meter bin abou di e ul- 
timo pier. E proyecto tabata 
un joint venture di e compa- 
nia local y internacional. Nan 
a ehecuta e trabou y a haci 
limpiesa di mas of menos 
binti mil meter cubico. 


Inversion den e proyecto aki 
tabata di mas o menos 1.6 mi- 
yon florin y a bini fo’i fondo 
di APA mes. A haci esaki, 
unda ta mira e return on in- 
vestment cu e binmento di 
Oasis-Class y den futuro mas 
di e mega cruceronan aki pa 
nos isla. Oasis-Class ta e cru- 
cero mas largo y mas grandi 
di mundo! Ta un crucero cu 
ta capas di carga 5400 pasahe- 
ro den camber di ocupacion 
dobel of te cu un ocupacion 
maximo di 6296 pasahero. 
E ta midi 360 meter di lar- 
gura, 72 meter di haltura, ta 
bay 22.55 meter hundo y tin 
un total di 16 piso. E ta na- 
bega riba un velocidad di 22.6 
knots, o sea 41.9 km pa ora. 


Den luna di october 2022 
APA a yama bonbini na Nor- 
wegian Prima, un di e cru- 
ceronan mas nobo riba mer- 
cado n’e momentonan aki. 


Marc Figaroa a subi e barco 
pa personalmente yama capi- 
tan Gustavsen, su tripulacion 
y e mas di 2.100 pasaheronan 
bonbini na Aruba. Yegada 
di e crucero nobo Norwe- 
gian Prima tabata un balor 
agrega pa nos economia y pa 
nos turismo. Ta un desaroyo 
positivo cu por mira cu hopi 
satisfaccion. 


E crucero Norwegian Prima 
ta carga un maximo di 3215 
pasahero. E tin 20 piso, 1646 
camber, 16 lift y ta midi 299 
meter di largura. Ta yam’e e 
“Prima Class” di Norwegian 
Cruise Line y ta prome den 
seis crucero cu a ordena na 
februari 2017 na Italia, di cual 
e prome a keda cla y a cumin- 
sa nabega na augustus ultimo. 


Den luna di november APA. 
a yama “Celebrity Beyond” 
bonbini pa prome biaha. Ce- 
lebrity Beyond ta un di e cru- 
ceronan mas nobo di Celeb- 
rity Cruises, cu a join e flota 
di Celebrity na april di 2022. 
Pa APA, Celebrity Beyond 
ta un barco masha moderno 
y a trece casi 2500 pasahero 
abordo. 


Durante e ultimo diabierna 
di aña 2022, Aruba Ports Au- 
thority N.V. a ricibi e Aza- 
mara Onward. E crucero aki 
ta un crucero completamente 
renoba cu a drenta den e flo- 
ta di Azamara den e di dos 
kwartaal di 2022. 


E aña ‘ki: Turismo crucero lo 
sigui crece! 
Di acuerdo cu e proyec- 
cionnan, mara na nego- 
sacionnan haci y prepara- 
cionnan interno na waf, cu e 
luna aki a yama bonbini, pa 
prome bez, na e crucero Ritz 
Carlton - Evrima. Ta trata di 
un crucero luhoso di apenas 
149 suite, cu ta acomoda 298 
pasahero. Ta algun luna pasa 


e crucero a cuminsa nabega, 
como e prome den tres cu e 
compania Marriott Interna- 
tional a adkiri. 


Ya por indica caba cu ta bay 
tin mas crucero nobo cu lo 
bishita nos isla pa prome bi- 
aha e aña aki. Entre nan nos 
lo tin na luna di mei y juni, 
cu APA lo celebra yegada pa 
prome bez di e crucero Cele- 
bration y Mardi Gras respec- 
tivamente. Ambos ta opera pa 
Carnival Cruise Line. 


Celebration tin un capacidad 
di 5347 pasahero a base di 
ocupacion dobel y tin un lar- 
gura di 344 meter y a haci su 
maiden voyage na November 
2022. A lansa Mardi Gras na 
fin di juli 2021, ta midi 340 
meter di largura y tin un ca- 
pacidad pa carga 6500 pasahe- 
ro mas 2000 tripulante. Mar- 
di Gras ta pertenece na e cat- 
egoria “Excellence Class” y ta 
e crucero di mas grandi den 
e famia di Carnival Cruise 
Line, na mundo y mester re- 
marca cu e barco aki ta opera 
riba LNG. 


Ta bon pa menciona cu e tipo 
di cruceronan aki, considera 
como “mega cruises” ta yega 
Aruba cu un cantidad hopi 
grandi di pasahero abordo, 
banda di tripulacion. Nan ta 
subi tera y haci uzo di nos fa- 


cilidadnan di tour, ta come na 
Aruba y ta bishita nos atrac- 
cionnan. Sin duda ta duna 
un aporte substancial na nos 
economia. Y pa por a logra 
atrae e tipo di cruceronan 
asina, tabata necesario inverti 
den e facilidadnan portuario, 
pa acomoda e crucero sin 
problema den waf. 


“Hunto nos ta logra mas” 
CEO di Aruba Ports Author- 
ity, Marc Figaroa, a sigura cu 
e aña aki ta pinta bon. “Nos 
a traha duro durante e pan- 
demia, a keda den hopi bon 
communicacion cu compa- 
nianan di crucero, a negocia 
condicionnan nobo y a con- 
vence nan cu Aruba tin hopi 
di ofrece. Esaki a sosode hun- 
to cu demas partnernan den 
turismo, manera Aruba Tour- 
ism Authority y Ministerio di 
Turismo. Hunto nos ta logra 
mas”, di acuerdo cu e CEO 
di waf. El a enfatisa cu ulti- 
mamente a recluta mas em- 
pleado na APA pa por brinda 
e nivel di servicio desea, mara 
na mas crucero y mas pasa- 
hero. A reenforsa nan ekipo 
legal, comercial y digital di e 
compania, den un esfuerso 
pa hiba APA na e siguiente 
nivel di desaroyo, innovacion 
y crecemento. 


“Pa e aña aki, ta premira mas 
recuperacion y cu un chens 
hasta pa crecemento den 
comparacion cu aña 2019. Ta 
bon pa realisa si, cu contrario 
na otro industrianan, cu den 
esun di crucero, locual bo ne- 
gocia awe bo ta mira resulta- 
do dos aña despues. Ta tuma 
mas tempo pa e companianan 
aloca un crucero pa bo ruta, 
pa promov’e, bend’e y final- 
mente ehecuta e proyecto. 
P’esey nos ta premira cu tur e 
simianan cu a planta durante 
y despues di pandemia, lo 
cuminsa demostra nan fru- 
tonan awo”, di acuerdo cu 
Marc Figaroa. 

Brazil ta declara emergencia di salud publico pa poblacion Yanomami 


(AP) - President Luiz Ina- 
cio Lula da Silva a bishita 
Brazil su estado na noord 
di Roraima riba diasabra 
despues cu e gobierno a 
declara 
un 
emergencia 
di salud publico pa e po- 
blacion Yanomami den 
Amazon, kendenan ta su- 
friendo di mal nutricion 
y malesanan manera Ma- 
laria pa causa di e person- 
anan cu ta mina di manera 
ilegal. 


Na e capital di e estado, Boa 
vista, Lula a bisa cu e manera 
cu e yanomami ta ser trata 


ta inhumano. E medidanan 
inmediato cu lo tuma pa e 
Gobierno ta den mehora e 
transportacion y mas empleo 
na dokternan y enfermero- 
nan pa traha den e region, el 


a declara. 
E decreto firma pa e Minister 
di Salud Nisia Trindade no 
tin fecha pa caduca y ta duna 
espacio pa contrata extra em- 
pleadonan. E ta determina cu 


e ekipo encarga mester pu- 
blica reportahenan tocante 
e grupo Indigena su salud y 
bienestar general. 


Lula tambe a crea un comite 
multiministerial, cual lo ser 
coordina pa su hefe di em- 
pleadonan pa un periodo ini- 
cial di 90 dia. E gobierno su 
ekipo a bay bishita Boa Vista 
mirando cu hopi Yanomami 
malo a ser hospitalisa den 
hospitalnan specialisa. 


Yanomami ta biba den e area 
Indigena na Brazil cu mas di 9 
miyon hectare y un poblacion 


di mas o menos 30,000 den e 
area di noord di e Amazon, 
cerca di e frontera cu Ven- 
ezuela. Den añanan recien, 
specialistanan a bati e alarma 
tocante un crisis humanitario 
y sanitario tumando luga. E 
reportahe “Yanomami Under 
Attack,” skirbi pa un Instituto 
Socio-ambiental a señala cu 
den aña 2021 e region tabata 
responsabel pa 50 porciento 
di e casonan di Malaria den 
e pais. E mesun reportahe 
aki a reporta cu mas o menos 
3,000 muchanan tabatin mal 
nutricion. 


Cantidad record di persona a duna nan organo den donacion despues 
di morto 
(NLTimes) - E cantidad 
di persona cu a duna nan 
organo den donacion ana 
pasa despues di morto a 
aumenta na 285 den aña 
2022. Segun e fundacion 
encarga cu transplanta- 
cion Hulandes NTS, esaki 
ta e cantidad mas halto cu 
a yega di mira. 


Como resultado di esaki, un 
cantidad significante mas di 
organo a ser transplanta y e 
cantidad aki a bolbe back na e 
nivelnan prome cu coronavi- 
rus. Den aña 2020 a mira un 
disminucion significante den 
donacion di organo y trans- 
plante. Sinembargo aña pasa, 
e cantidad di transplante a au- 


menta na 860. 


Director Bernadette Haase ta 
hopi contento cu e aumento 
aki. “Nos ta aprecia gran- 
demente e decision di e do- 
nadornan y nan sernan keri 
pa duna nan organonan den 
donacion. Como resultado di 
esaki, a ehecuta varios trans- 
plantacion cu a salba bida.” 
Segun Haase, e calidad di e 
organonan cu ta ser duna den 
donacion a mehora danki na 
innovacionnan, nificando cu 
hopi mas pashent por a ricibi 
ayudo. 


Apesar di e cantidadnan halto 
di transplantacion, e lista di 
espera pa un transplante di 


higra a bira hopi mas largo. 
Segun NTS, esaki ta pa causa 
di un fluho halto di personan- 
an cu tin mester di un higra. 
Mirando tur pashent, perso- 
nanan cu ta wardando pa un 
higra ta e grupo mas grandi. 


Un total di 1,247 persona ta 
wardando pa un organo. 


Na comienso di e aña aki, 
923 persona tabata libra e lista 
di espera pa un gira, segun e 
fundacion encarga. “Te ainda 


nos ta mira persona fayece 
mientras nan ta warda of nan 
no por ricibi e operacion mas 
pa miotibo cu nan condicion 
a deteriora,” Mariette Kraay- 
vanger di Kidney Foundation 
a express. 


Si e aumento aki ta relaciona 
cu e leynan nobo di donacion 
te ainda mester ser revisa. E 
ley a ricibi amienda den aña 
2020 pa asina tur hende for di 
e edad di 18 por automatica- 
mente ser registra como un 
donador almenos cu nan ex- 
plicitamente expresa cu nan 
no kier ta uno. E Ministerio 
di Salud Publico lo evalua e 
ley aki na fin di aña. 


STEPS 2023 


Un investigacion nacional 
riba factornan di riesgo pa 
cu desaroyo di malesa cro- 
nico no transmisibel bou 
di e populacion di Aruba. 
Cuminsando 4 di Maart 
2023 un total di 5762 per- 
sona entre 18 te cu 69 aña 
ta bay ser acerca pa par- 
ticipa na un manera activo 
na STEPS. 


STEPS ta un instrumento di 
WHO/PAHO cu ta ser usa 
pa colecta dato nan di infor- 
macion general y factor di 
riego bou di un populacion 
pa asina por actualisa manejo, 


programa nan di salud y in- 
tervencion. 


STEPS ta consisiti di 3 paso 
(STEPS): 
Cuestionario (pregunta) 
Midimento fisico 
Test di sanger 


Ultimo biaha cu Aruba su 
poblacion a participa na pro- 
grama di STEPS tabata na aña 
2006, esta 17 aña pasa. 
Mundialmente y tambe na 
Aruba, malesa nan cronico 
(p.e. malesa nan cardiovascu- 
lar, cancer, diabetes) ta e cau- 
sa prinicpal di morto. Den 


transcurso di e añanan cu a 
pasa custumbernan a cambia 
y hopi trend nobo a haci nan 


entrada pa cua motibo ta di 
vital importancia pa organisa 
un otro STEPS. Di e forma 


aki organisacionan encarga 
cu maneho di salud publico 
por ricibi un bista actual di e 
salud di nos poblacion pero 
tambe conoce e factornan di 
riesgo (cu por wordo modi- 
fica) pa cu salud di nos hen- 
denan. 


Den e lunanan cu ta sigui 
comunidad lo bay wordo 
mas informa riba e proyecto 
di STEPS, ki tempo exacta- 
mente esaki lo cuminsa y 
kico comunidad lo por bay 
experencia. “Dal un paso pa 
bo salud”. 

Sint Maarten: 
Sitio di patrimonio nacional na Diamond Estate a wordo destrosa den 
scuridad di anochi 


(TheDailyHerald)—Di- 
aluna marduga, durante 
un operacion scondi, e ru- 
inanan na Diamond Estate 
a wordo destrosa cu ayudo 
di un excavador. Minister 
di Hogar Publico, Miedo- 
ambiente, Plan Espacial 
y Infrastructura (VROMI) 
Egbert Doran, a condena 
accion ilegal aki, declar- 
ando cu “e falta di respet 
aki di nos patrimonio no 
lo wordo tolera.” 


Lo ke a wordo comprondi ta 
cu ningun permiso a wordo 
duna pa destrui e structura 
historico, y ningun peticion 
pa haci esaki a wordo haci na 
Ministerio di VROMI. Tam- 
poco no a entrega un aplica- 
cion pa construi edificio ey- 
nan. Peticion pa construi edi- 
ficio ta envolvi un proyecto 
mas ariba di Union Road, no 
na Diamond Estate, cual ta 
localisa cerca di rotonde na e 
frontera di Bellevue. 
Citando e importancia his- 


torico y cultural di e sitio, 
Doran a referi na Diamond 
Estate como un luga cual 
celebracion di dia di Eman- 
cipacion di Esclavonan for 
di Reino Hulandes dia 1 di 
juli 1863 ta tuma luga. Como 
parti di e conmemoracion, un 
actuacion di ‘wreath-laying’ 
simbolico ta wordo actua pa e 
Gobernador di Sint Maarten; 
e Prome Minister; e Minister 
di Educacion, Asuntonan di 
Hoben y Deporte (ECYS) y 
President di Parlamento. 
Diamond Estate tabata un 
plantashi riba e frontera 
di Cole Bay y Bellevue, 
Marigot, unda 26 esclavo a 
core pa nan libertad dia 29 
di Mei 1848, dos dia despues 
cu e abolicion di sclavitud 
a wordo anuncia na e banda 
Frances di Sint Maarten. 
Un actuacion di e ‘Diamond 
Estate 26 Run for Freedom’ 
ta forma parti di e celebracion 
anual dia 1 di juli. E evento, 
organisa pa e Departamento 
di Cultura, ta inclui speech y 


lesamento di documentonan 
historico, particularmente e 
Proclamacion di e Abolicion 
di Sclavitud original di 1863. 
Ex-Gobernador 
di 
Sint 
Maarten, Eugene Holiday a 
wordo graba bisando, “Como 
cargadonan di e patrimonio 
di nos antepasadonan, nos 
tin e obligacion pa proteha y 
sigui traha riba nan legado.” 
Minister di ECYS, Rodolphe 
Samuel, a reacciona cu shock 
na e noticia di e destruccion. 
President di Departamento di 
Cultura, Clara Reyes, y Arke- 
ologo Jay Haviser a inspecta 
e sitio di destruccion mainta. 
Reyes a bisa cu “Diamond 
Estate no t’ey mas.” 
Doran ta condena e ac- 
cionnan di esunnan respon- 
sabel: “A wordo revela cu e 
personanan aki a uza mashin 
di construccion pa destrui e 
structura den anochi laat.” 
Doran a bisa: “Mi a duna 
instruccion na e personal di 
Ministerio pa tuma medidan- 
an necesario pa haya e per- 


sonanan responsabel. Nos lo 
traha hunto cu e Ministerio 
di ECYS, como cu e monu- 
mento ta den nan specialidad. 
Ami lo keda tuma contact 
cu e Ministerio di Husticia 
mientras nos ta keda busca e 
personanan aki.” 
Den un reaccion di e noticia, 
e Fundacion di Orguyo di 
Sint Maarten a demanda Par- 
lamento di Sint Maarten pa 
conduci un cuestionario par- 
lamentario pa determina con 
esaki por a pasa: “Patrimonio 


di e hendenan di ambos ban- 
da di Sint Maarten a wordo 
kita. Un gran inhusticia a 
wordo haci contra nos ante- 
pasadonan, nos como pueblo 
y nos descendientenan. Kico 
ta e consecuencianan di e acto 
aki?” 
E fundacion ta demanda pa 
ricibi contesta di e Conseho 
di Minister y Parlamento di 
Sint Maarten pa loke ta keda 
di e patrimonio cultural di e 
nacion. 


Union Europeo ta firma acuerdo di financia pa Saba, 
Statia y St. Barths 


( T h e D a i l y H e r a l d ) — 
Union Europeo (UE) ta 
fortalisando su acuerdo cu 
paisnan y teritorionan na 
otro banda di ocean cu un 
serie di acuerdonan finan- 
ciero cu lo wordo firma 
den presencia di President 
di Delegacion di UE, René 
van Nes, durante su bishi- 
ta na Sint Maarten, Saba, 
Sint Eustasius y St. Barths 
dia 17 pa 28 di januari. 


Van Nes y coleganan di e 
Delegacion di UE a lansa un 
cooperacion cu UE na St. 
Barths, Saba y Sint Eusta- 
sius dor di firma acuerdonan 
financiero como parti di e 
proximo ronda di e UE su 
programa di cooperacion di 
desaroyo 2021-2027. 
Na Saba, UE a duna 4.1 mi- 
yon euro como parti di un 
budget pa nan programa di 
sosten riba energia sostenibel 
pa por sigui cu e desaroyonan 
di e infrastructura di energia 
pa e isla. 
Na Sint Eustasius, e budget 
lo enfoca riba agricultura sos- 
tenibel. E fondo di 2.9 miyon 
ta pa fortalesa e maneho di e 
sector di agricultura y pa crea 
un medioambiente benefi- 
cial pa por sigui desaroya riba 
esaki. 
Pa St. BArths, esaki ta nan 


prome budget for di UE. 
E enfoca ta riba reduccion 
di riesgo di desaster, cu un 
fondo di 2.5 miyon euro. E 
programa ta enfoca riba e me- 
horacion di capacidad di re- 
cepcion di e populacion den 
shelternan y stacion di rescate 
pa asina por reduci e cantidad 
di personanan cu por wordo 
afecta. 


E team di Delegacion di UE 
tambe a topa cu stakeholder- 
nan di e programa ‘Caribbean 
OCTs Resilience, Sustainable 
Energy and Marine Biodiver- 
sity (RESEMBID) siman pasa 
na Sint Maarten. E programa 
regional aki a ricibi 42.67 mi- 
yon euro como fondo di UE. 
E bishita di e team di Delega- 
cion di UE na e islanan ta un 


indicacion di e UE su acu- 
erdo pa apoya e desaroyonan 
di e islanan y teritorionan na 
otro banda di ocean. E met- 
odonan nobo di e UE pa un 
cooperacion mas cercano cu 
partnernan, ta un oportuni- 
dad pa conecta y crea trabou, 
habilidad y condicion di bida 
miho pa hende, y pa gara re- 
tonan global hunto. 


“Mi ta emociona di haya e 
oportunidad di bishita e isla- 
nan bunita aki y topa cu nos 
partnernan pa fortalece nos 
cooperacion. Mi ta emociona 
di tende for di gobiernonan y 
comunidadnan tocante nan 
aspiracion y retonan, y pa 
discuti con nos ta bay traha 
hunto pa yega na nos meta- 
nan,” President di e Delega- 
cion Van Nes a bisa. 
“E Union Europeo tin e am- 
bicion di ta ‘climate-neutral’ 
pa aña 2050, cual no ta nada 
menos cu un revolucion. Eu- 
ropa ta e unico continente na 
mundo cu a pone metanan y 
ta tumando accion concreto 
pa logra cu esaki. E impacto 
di cambio di clima ta mun- 
dial. Nos no ta laga nos pais- 
nan partner atras. E UE ta e 
dunado di fondo mas grandi 
na mundo cual ta encera e 
reduccion y adaptacion di 
clima. Mi ta hopi contento di 
mira un cooperacion fuerte 
entre e OCTs y UE riba e 
asuntonan aki.” 
Presidente di e Delegacion a 
sigui expresa su determina- 
cion pa bishita otro OCTs den 
e region pronto, por ehempel 
Boneiro, Corsou y Aruba, y 
pa intensifica e cooperacion 
cu UE eynan. 


(NLTimes)—Un 
aña 
despues di un reunion to- 
cante keho di Hulanda 
y Ucrania contra e Fed- 
eracion Ruso, E Corte 
Europeo di Derecho Hu- 
mano (ECtHR) a dicidi 
cu el lo considera Rusia su 
culpabilidad den e deriba 
di Malaysia Airlines flight 
MH17. 


Tambe e corte lo maneha cu 
kehonan individual di e fami- 
anan di e victimanan. E Boe- 
ing 777 tabata transporta 298 
pasahero y miembro di tripu- 
lacion ora un misil Buk traha 
na Rusia a kibra e avion den 
tres pida mientras esaki tabata 
bulando riba Ucrania dia 7 di 
juli 2014. 
Gobierno Hulandes a acusa 
Rusia di violacion di 3 articu- 
lo di e Convencion Europeo 
di Derecho Humano, specifi- 
camente Articulo 2, cual ta 
proteha e derecho di bida; 
Articulo 3, cual ta prohibi 
tortura y trato inhumano y 
Articulo 13, cual ta garantisa 
e derecho di un remedia efec- 


tivo ora cu violacion a tuma 
luga. Esaki tabata “na respet 
di e deriba di MH17,” y Ru- 
sia su conducta “despues di e 
incidente, y den relacion cu e 
stapnan investigatorio tuma 
pa autoridadnan Hulandes y 
e ‘Joint Investigative Team’,” 
e corte a bisa den un intro- 
duccion di su huicio. 
“E corte a conclui cu tin su- 
ficiente 
evidencia 
‘prima 
facie’, notablemente den e 
materialnan colecta pa JIT, pa 
apoya e acusacionnan di e go- 
bierno Hulandes bou di Ar- 
ticulo 2,3, y 13, y e kehonan 
a wordo declara aceptabel,” e 
corte a declara. E decision cu 
lo wordo tuma riba e caso ta 
final. E Camber Grandi di e 


corte lo duna nan huicio riba 
un fecha mas despues. 
Esaki lo ta e prome biaha cu 
e ECtHR ta duna huicio den 
cual un pais lo tuma respon- 
sabilidad di nan parti den e 
deriba. E corte na Strasbourg 
por ordo Rusia pa paga un 
compensacion pa e a dañonan 
causa pa e deriba. Represent- 
antenan di Hulanda y Ucra- 
nia tabata presente den corte, 
pero e mesa duna pa respon- 
diente di Rusia a keda bashi, 
aunke tur pais a wordo in- 
forma di e fecha unda lo lesa 
e huicio. 
E vuelo a sali for di Schiphol 
dia 17 di juli den parti main- 
ta y tabata bulando pa Kuala 
Mumpur ora cu esaki a wor- 


do deriba for di shelo. Un 
caso criminal cu a wordo 
scucha pa e corte di districto 
Den Haag a haya tres persona 
culpabel. Igor Girkin, Sergey 
Dubinskiy, y Leonid Chart- 
chenko a wordo perhudica 
den ausencia aña pasa, y a 
wordo sentencia pa prizon pa 
henter nan bida. Oleg Pula- 
tov, ken tabata un di e cuatro 
sospechosonan cu a wordo 
representa pa un fiscal, a wor- 
do absolve. 
6 aña despues, Hulanda a 
trece un aplicacion pa e caso 
wordo tendi na Corte Eu- 
ropeo di Derecho Humano. 
E corte a tende argumen- 
tonan di Hulanda dia 26 di 
januari 2022, den cual Hu- 
landa ta argumenta cu Rusia 
tabata responsabel pa e deriba 
di e avion, mirando cu esaki 
tabata comanda pa personal 
militar bringando na Ucrania 
na e momento aki. 


Hulanda tambe a bisa cu 
prueba di e huicio criminal 
ta mustra cu Rusia no sola- 


mente tabata involucra, pero 
cu tambe tabata encargo. 
Rusia a argumenta cu no ta 
existi control den un zona 
di guera manera den Oost di 
Ucrania. El a bisa cu rebelde- 
nan separatista Ucranio taba- 
ta tin control. Rusia tambe a 
argumenta cu paisnan di parti 
West a mustra preferencia cu 
nan apoyo pa gobierno Ucra- 
nio. 


Mayoria di e husticianan di 
ECtHR cu a examina e apli- 
cacion a bisa cu e caso di 
MH17 mester wordo tendi 
pa e corte, mirando cu Rusia 
si tabatin control di e terito- 
rio na momento di e deriba. 
E corte a nenga Rusia su de- 
claracion cu e acusacionnan 
ta falso, y cu e corte no tin 
autoridad. 
Tambe a wordo bisa cu e caso 
ainda por wordo tuma aunke 
esaki a pasa e limite di 6 luna 
pa via cu mester determina 
prome kico a pasa y investiga 
e causa di e deriba prome cu 
registra e caso. 

Corte di derecho humano Europeo lo examina Rusia su rol den e 
deriba di MH17 


Prome Minister Hulandes ta di acuerdo cu Alemania su decision pa 
manda tankinan di guera pa Ucrania 


(DutchNews)—Hulan- 
da ta prepara di cumpra 
tankinan cu e ta huur di 
Alemania y manda nan 
pa Ucrania, pero tambe ta 
para habri pa otro idean- 
an, Prome Minister Mark 
Rutte a bisa RTL Nieuws 
diaranson. 


“E discusionnan ey ainda ta 
andando,” Rutte a bisa. “Nos 
por haci uso di e tankinan 
den otro manera tambe, y e 
discusionnan tocante e asun- 
to aki ta tumando luga actu- 
almente...nos ta prepara di 
tuma un decision.” 
Rutte tabata den discusion 
despues cu a wordo publica 
cu Alemania a dicidi di manda 
14 tanki Leopard 2 pa Ucra- 
nia. Canciyer Olaf Scholz a 
anuncia e decision aki, y pa 


otro paisnan manda nan de- 
cision tambe, na un reunion 
di Kabinet diaranson. 


“Loke ta mas importante ta 
cu Alemania a tuma e deci- 
sion aki,” Rutte a bisa. “E ta 
un cantidad basta halto.” 


President di Merca, Joe 
Biden, tambe ta spera di 
anuncia su plan di manda 30 
tanki MI Abrams pa Ucrania 
den futuro cercano. 


Minister di Defensa Hulan- 
des Kasja Ollongren a declara 
siman pasa cu Hulanda ta 
dispuesto pa paga pa tankinan 
Leopard pa manda Ucrania, 
hunto cu aliadonan Europeo 
y di NATO. 


Den pasado, Hulanda a paga 
pa manda tankinan for di 


Republica Checo pa Ucra- 
nia, y e enfoke por ta similar 
pa e tankinan Aleman, esaki 
el a conta agencia noticiero 
Bloomberg den un entrevista 
for di Davos, Suisa. 

Curpa di DJ asesina na Colombia haya den un tas 


(Telemundo) - Autoridad- 
nan di Panama a aresta e 
guy di Valentina Trespala- 
cios, un DJ di 23 aña cu a 
ser haya morto den un tas 
na un bari di sushi di Bo- 
gota, Colombia. 


E sospechoso principal di 
e asesinato brutal aki a ser 
identifica como John Poulos 
di 35 aña di edad y ta un ciu- 
dadano Americano. 


E DJ a conoce Poulos 9 luna 
pasa riba Internet, di acuerdo 
cu loke su famia a indica. Ul- 
timo biaha cu a wak Trespa- 
lacios cu bida tabata diasabra 
ultimo, ora el a manda un 


video na su mama den cual e 
tabata hunto cu su guy. E cur- 
pa di Trespalacios a ser haya 
un dia despues na localidad 
di Fontibon, e parti west di e 
capital Colombiano. Poulos a 
disparce despues cu e tragedia 
a bira conoci, pero autoridad- 
nan a detene diamars ultimo 
na Panama. Segun rapport- 
nan, e tabata den transito na 
e pais aki pa asina continua su 
biahe pa Estambul, Turkia. 


Segun e mama di Trespala- 
cios Laura Hidalgo a conta, 
diadomingo ultimo el a lanta 
cu e yamada di un amigo di 
su yiu indicando cu e curpa 
di dje a ser haya den un bari 


di sushi, su curpa a ser ban- 
dona den un tas cu señalnan 
di horcamento. 
Tambe nan tin e sospecha cu 
Poulos ta e sospechoso prin- 
cipal pa motibo di e actitud 


di dje pa e hoben musico, e 
famia tabata describi su guy 
como ‘obsesivo, celoso y 
controlador’ na unda cu na 
december ultimo a contrata 
un investigado priva pa sigui 


e movementonan di e DJ. 


Di confirma cu e asesinato a 
ser cometi pa Poulos manera 
e famia ta sospecha, e caso di 
Valentina Trespalacios lo ta 
un di e prome caso di femi- 
nicidio na e pais, den cual ta 
calcula cu por tin entre cinco 
y nuebe den luna di januari 
so. Aña pasa, Fiscalia di Co- 
lombia a investiga 180 caso di 
asesinato contra hende muhe 
como 
feminicidio, 
aunke 
organisacionnan como Ob- 
servatorio Colombiano di 
Feminicidio, un iniciativa di 
Sociedad Civil, ta indica cu 
tabatin 612 caso den henter 
aña 2022. 


Encuesta ta golpia respaldo di Presidente Boric den un Chile cu crimen 
y inflacion 


(ElComercio) - Presidente 
iskierdista Gabriel Boric 
a yega na poder na Chile 
10 luna pasa apoya cu un 
victoria electoral histori- 
co, cu e promesa di haci 
transformacion profundo 
na un pais cu a ser sacudi 
cu protestanan social y 
pandemia di Covid-19. 


Pero su respaldo a cay dras- 
ticamente y e rechaso a subi 
memey di erornan politico, 
falta di experiencia pa deal 
cu administracion di Estado, 
sorpresanan electoral, au- 
mento di inflacion y resulta- 
donan debil pa loke ta trata e 
preocupacion di e ciudadan- 
onan comun avance di crimi- 


nalidad. 


Segun encuesta telefonico di 
e firma Cadem, e apoyo pa 


Boric a cay na 50% compara 
cu 27% cu e tabatin ora el a 
yega na mando, segun loke 
un sondeo mayor elabora pa 


Centro di Estudio Publico a 
mustra. 


E rechaso a yega te 67% y si- 
man pasa tabata di 70% for di 
un 20% cu e tabatin ora el a 
yega na mando. E motibonan 
di rechaso segun e sondeo ta 
e preocupacion pa delincuen- 
cia, maneho di orden publico, 
falta di experiencia pa gober- 
na y e rumbo di economia. 


Chile, e productor di koper 
mas grandi na mundo, a cera 
2022 cu un inflacion anual 
mayor cu esun registra den 
tres decada y su economia ta 
e unico cu ta bay cay e aña 
aki na Sur America segun 
proyeccion di Banco Mun- 


dial. 


Den opinion publico tambe 
a tuma forsa e rechaso di un 
dozijn di amnistia cu Boric a 
duna na final di aña pasa na 
personanan condena pa deli- 
tonan cometi durante protes- 
tanan social di 2019. 
E controversia a cera un aña 
marca cu e resultado di e ref- 
erendum na september, ora 
un mayoria grandi a rechasa 
e proposicion constitucio- 
nal redacta pa un asamblea 
domina pa personanan inde- 
pendiente y militantenan di 
iskierda, cu gobierno tabata 
considera clave pa pusha su 
reformanan. 


Mexico a suspende extradicion pa Merca di Ovidio Guzman yiu di “El 
Chapo” 


(Infobae) - Extradicion di 
Ovidio Guzman pa Merca 
a ser suspendi un biaha 
mas, despues cu un hues 
federal a concede un sus- 
pension definitivo cu ta 
stop di manera indefini, su 
entrega na autoridadnan 
di e pais Mericano, nan ta 
acus’e pa delitonan di nar- 
cotrafico. 


E resolucion a ser emiti pa e 
hues cinco di districto den 
Materia di Amparo y Hu- 
icionan Federal, Alfonso Al- 
exander Lopez Moreno. Di e 
forma aki, e capo di 32 aña ta 
bay keda deteni den e prison 
di siguridad maximo El Alti- 
plano, na estado di Mexico, 
na unda su tata Joaquin “El 
Chapo” Guzman a scapa na 
2015. 


E suspension definitivo aki, 
segun Lopez Moreno a aclar- 
ia, no ta implica cu e proceso 
di extradicion den contra di 
un di e lidernan di e grupo 


“Los Chapitos” a stop. El a 
informa cu e libertad person- 
al di dje ta bay keda na dis- 
posicion di hues di amparo 
na unda e ta na e momen- 


tonan aki. 


E decision aki a bira conoci 
par di dia despues cu un hues 
di control di Centro di Hus- 


ticia di Altiplano a establece 
e fecha 5 di maart como dia 
limite pa Merca por solicita 
di manera formal na Gobi- 
erno di Mexico e extradicion 
di Ovidio Guzman, tambe 
conoci como “El Raton”. 
Departamento di Estado di 
Merca ta señala Guzman di 
presuntamente a participa 
den actonan di narcotrafico 
como miembro halto di ran- 
go den e Cartel di Sinaloa. 


Pa e motibo aki, Corte di Dis- 
tricto di Columbia ta rekeri 
e presencia di Guzman den 
e husgadonan pa presenta e 
acusacionnan den su contra, e 
ta acusa di a manda basta can- 
tidad di marihuana, cocaina 
y metanfetamina pa Merca, 
igual cu su ruman, Joaquin 
Guzman Lopez. 

Venezuela: Fedecamaras ta propone discuti aumento di salario minimo 
hunto cu OIT 
(ElNacional) 
- 
Fedecamaras, e patronal 
principal di Venezuela, 
a 
propone 
discuti 
un 
aumento 
di 
salario 
minimo entre e gobierno, 
e dunadornan di trabao 
y sindicatonan, den e di 
tres 
sesion 
presencial 
di e Forum di Dialogo 
Social, 
bao 
e 
apoyo 
tecnico di e Organisacion 
Internacional di Trabou 
(OIT), cu lo tuma luga dia 
30 di januari. 


“Nos ta ratifica e necesidad 
urgente 
di 
establece 
un 


discucion 
tocante 
salario 
minimo, unda tur e actornan 
involucra 
ta 
participa, 
permitiendo 
asina 
cu 
e 
decision 
cu 
e 
gobierno 
nacional 
tuma, 
ta 
cubri 
tur e necesidadnan di e 
trahadonan y dunadornan 
di trabou manera producto 
di e dialogo,” Fedecamaras a 
indica den un comunicado di 
prensa. 


E gremio empresarial a señala 
cu te na e momentonanan 
aki nan no a plantia un 
cantidad pa e discusion di 
salario minimo, pues e ta 


considera cu e proceso aki di 
dialogo ta e espacio pa defini 
e 
elementonan 
necesario 
cu lo permit e Ehecutivo 
nacional, den e ehercicio 
di su competencia, tuma e 
decisionnan corecto. 


Fedecamaras a agrega cu 
e 
problema 
economico 
principal di Venezuela ta 
e ingreso insuficiente di e 
trahadonan y di e famianan 
Venezolano. 


“No por warda mas pa e 
adopcion di un decision 
tocante e tema salarial, no di 


manera aisla, si no como un 
politica salarial cu lo duna 
sostenibilidad na e salario y lo 
mantene su poder adkisitivo 
y cu, na mesun momento, 
lo permiti e sostenibilidad di 
e fuentenan di empleo,” el a 
bisa. 
Na 
april, 
e 
gobierno, 
dunadornan di trabou y 


sindicatonan a instala, cu e 
apoyo tecnico di un comision 
di 
nivel 
halto 
di 
OIT, 
mesanan di dialogo social 
pa revisa e avansenan den e 
cumplimento di diferente 
acuerdonan relativo na e 
establecimento 
di 
salario 
minimo, na e libertad sindical 
y e consulta tirpartiet. 


Venezuela: Gobierno y oposicion ta pidi Spaña pa compaña e dialogo na 
Mexico 
(ElNacional) - E Minis- 
ter di Asuntonan di Ex- 
terior, Union Europeo y 
Cooperacion, Jose Manuel 
Albares, a anuncia cu go- 
bierno y oposicion a pidi 
Spaña pa compaña den e 
dialogo cu nan ta mantene 
na Mexico pa un salida 
democratico for di e crisis. 


Durante e reunion di minis- 
ternan di Exterior di e 27 cu 
lo discuti e situacion politico 
nobo na Venezuela, e minis- 
ter Spaño lo splica su cole- 
ganan Europeo su contacto 


cu e negoshadonan hefe y lo 
plantia con UE lo por yuda e 
proceso di dialogo. 


“Mi ta compronde cu tin 
deseo genuino pa e dialogo 
avansa, di e stapnan cu nan 


kier tuma pa esey y nan a so- 
licita pa Spaña tey presente y 
compaña e dialogo,” Albares a 
señala den su declaracionnan 
na prensa na Brussels tocante 
su contacto cu e partidonan. 


E alto representante di UE pa 
Politica Exterior, Josep Bor- 
rel, a inclui den e agenda un 
debate tocante e situacion 
nobo cu ta ser habri na Vene- 
zuela, unda UE ta spera di re- 
calibra su posicion teniendo 
na cuenta e cambionan den 
e ambito regional y nacio- 
nal, despues di e finalisacion 


di Juan Guaido como presi- 
dente encarga y e presencia 
mas grandi di e regimen di 
Nicolas Maduro internacio- 
nalmente. 


Fuentenan diplomatico ta 
splica cu e idea ta pa rebiba e 
grupo di contacto cu Venezu- 
ela pa retoma e relacionnan 
cu Caracas y purba influi den 
e combersacionnan di Mexi- 
co pa un salida democratico 
for di e crisis. 


Gobierno y oposicion a firma 
den luna di november di aña 


pasa, den contexto di e comb- 
ersacionnan di Mexico, un 
acuerdo di proteccion social 
instrumental pa paz destina 
pa e recuperacion di recurso- 
nan di e Estado Venezolano 
blokia den e sistema finan- 
ciero internacional na cam- 
bio di un plan conhunto pa 
mehoracion di infrastructura. 


Spaña ta un di e actornan 
internacional cu mas stap a 
duna e ultimo lunanan pa re- 
toma e relacionnan cu Cara- 
cas y a demostra su respaldo 
pa e dialogo na Mexico. 

Land Sea Air Cargo & Trade 


Nos kier a felicita tur Adouaneronan 
riba nan dia. 


Pabien! 


Sigui cu e b trabou 


Palo di Boonchistraat 14 | Tel. 582-7215 | email: LSA@info-aruba.com 


Sabiduria den nos alegria 
Skirbi pa Ruthy”Lady Ruth”Vrieswijk-Bergen 


Permiti’mi habri mi relato 
di e siman aki, cu e siguiente 
palabranan na ingles cu ta 
bisa :” People change, but 
memories last for ever” . Y 
un na Hulandes cu ta bisa :” 
Leven is het meervoud van 
lef”. Nos bida ta nos regalo 
cu nos ta ricibi di Dios, y nos 
bida bunita y den amor y paz 
bon biba, ta nos regalo bek na 
Dios. 


Un di nos dushi hendenan, 
Albert Croes, un gran musico 
artista, un shon di hende, un 
tremendo “ Pianoman” gua- 
po, unico, talentoso y bendi- 
ciona ta un di nan cu cambio 
den su curpa fisico, pa mo- 


tibo di e malesa cancer. Su 
curpa nechi, fuerte y firme a 
bira debil y flaco. El a cambia 
solamente fisicamente, pa- 
sobra memorianan ta locual 
nos tin awor pa semper cu 
nos, den nos mente, alma y 
curason di tur e bunita y du- 
shi momentonan comparti y 
biba cu e regalo bunita aki di 
Dios. Y su bida ela dedica y 
biba pa Dios, compartiendo 
di su dushi y bunita talenton- 
an, su regalo bek na Dios, na 
Aruba, na su comunidad, su 
alumnonan. 


Y aunke no tur cos por a cana 
perfecto tur dia, Albert sem- 
per cu su positivismo y dushi 


alegria. 
Nos bon amigo Albert Osric 
Croes ta tambe, manera e pa- 
labranan na hulandes ta bisa, 
un gentil caballero cu hopi 
“lef” den su bida, un homber 
cu hopi curashi. Curashi pa a 
wanta su malesa sin remedi- 
nan di droga pa combati su 
dolor. Albert a carga su crus 
na su manera, den su me- 
sun fe y forsa fisico, mental y 
spiritual. El a sigui inspira su 
talentonan glorioso ariba pia- 
no te na ultimo, te ora cu e no 
tawata por mas. Ela compone 
y dedica cancionnan bunita 
na hendenan cu el a stima 
henter su bida, na e.o. An- 
chie y Laureen, como tambe 
su bunita cunja Karina. Lady 
Ruth a duna Albert e nomber 
di carinjo “Padu Chikito” pa- 
sobra e ta toca tur tur e can- 
cionnan di Padu Lampe riba 
su piano, sea di curason, foi 
cabes of lesa e notanan mu- 
sical na un manera majestral 
! Albert tawatatin tambe e 
bendicion di a bira tata di dos 
yui, su dos tesoronan price- 
less, su prinses Steshka Wil- 
lems Croes felismente casa 
cu Randolph Willems y su 
prins Branon Croes. 


Awor nan tin nan tata como 
un di nan angel wardador, cu 
lo tira bista for di ariba riba 
nan sigur. Famianan Croes- 
Wever , Willems, Eman y 
demas famianan y tur su co- 
leganan y musiconan den e 
mundo di musica, mester 
despedi di nan ser stima cu 
a wordo yama pa bay nan di- 
lanti. Hopi di nos no ta cla pa 
algo asina fuerte, nos no kier 
bay, nos no kier laga los, pero 
Dios ta duna, Dios ta tuma. 
Nos bida fisico akibao ta yega 
su fin un dia, tardi of tem- 
pran. Y nos como hende ta 
sigui cambia, bira grandi, mas 
sabi of mas lento, lubida un 
crenchi, cu mas experiencia, 
pero nos memorianan ta keda 
pa semper. 


Y nos mester tin hopi “Lef”, 
hopi “Curashi” pa sigui en- 
frenta dia pa dia cu tur su 
‘ups and downs”. Aruba ta 
despedi di un gran yui di tera 
, Albert Osric Croes, cu awor 
a transforma y drenta e bida 
spiritual. Segun e Poeta Lady 
Ruth e teclanan di piano , tur 
ta bailando un dushi wals den 


dushi melodia di paz y amor 
den mas lus, caricia pa e la- 
grimanan di amor y amistad 
pa Albert. Cu bunita recu- 
erdonan di nos prome dos 
shownan “Alegria di Ruthy” 
y “Alegria di Ruthy 2”, ful 
nos team di tur tres show, 
ta gradici nos Pianoman Al- 
bert pa tur su amor y pasion 
inverti den nos shownan cu 
tawata exitonan grandi. 


Pianista Amado Rosina a sinti 
e honor di por a toca den mi 
show, un show den cual nos 
bon amigo Albert a toca cu 
su amor y pasion, Amado su 
deseo pa a topa cu Albert, cu 
hopi gana di por a conose e 
gran pianista Albert Osric 
Croes a keda algo di curason 
y alma. 


Danki lieve Albert, pa tur 
locual bo tawata, tur locual 
bo a hasi y tur locual bo a 
duna na bo hendenan, na co- 
munidad y na Aruba. Sigui 
habri bo halanan y bula halto 
mi amigo, bula cu tur e bon 
angelnan di lus y amor. Nos 
profundo condelencia, con- 
suelo y amor pa famianan di 
Albert y tambe na famianan 
di Farida Mansur, famianan 
di Karen Wever Croes esposa 
di Dennis Wever y na fami- 
anan di Eric Oduber, e queri- 
do tata di e.o. sra. Nelleke 
Cardenas ,bisinjanan den nos 
dushi bario di Dakota tur dia. 


Y condolencia tambe na tur 
otro famianan cu mester a 
despedi di un of mas ser sti- 
ma. Cu amor y paz sigui ron- 
dona nos tur. “Stay safe, love 
you too !” 

Enconexion cu Dia di Betico 2023: 
Agnes Kleutershool a ricibi bishita 


Diabierna mainta Min- 
ister di Cultura a bishita 
Agnes Kleuterschool, esa- 
ki den cuadro di Celebra- 
cion di Dia di Betico 2023. 
E mandatario a splica e 
alumnonan e motibo di e 
celebracion y tambe a in- 
vitanan pa hunto cu nan 
mayornan bishita e activi- 
dadnan relaciona cu Dia 
di Betico riba Plaza Lib- 
ertador Betico Croes y es- 
nan organisa den barionan 
dia 25 di januari proximo. 


Minister Maduro a entrega 
scol un pintura di Betico, un 
linial di recuerdo di Betico y 
un foyeto cu informacion pa 
cada alumno. 


Invitacion na muchanan y 
famia pa participa den Kibra 
Coco riba Caya 
Ademas ta invita famianan 
pa participa den e actividad 
Kibra Coco Riba Caya, cual 
lo ta den un forma di Car 
rally/ Scavenger hunt. Esaki 


lo tuma luga diadomingo 22 
di januari iniciando pa 10 
or di mainta. Tur esnan cu 
ta participa ta ser spera na e 
parkeo di Urataka Center y 
aki lo ricibi tur instruccion pa 
participa. 


Ban cana den pasonan di 
Betico, caminda lo bishita si- 
tionan historico den e bida di 
nos Libertador Betico Croes. 
Diadomingo for di 10 or di 
mainta e programa special 
ta cuminsa, grupo mester ta 


maximo 5 persona 2 adulto 
y 3 mucha, inscripcion di e 
grupo ta tuma luga na mo- 
mento cu scan e prome bar- 
code na e prome pista. 


Minister Xiomara Maduro a 


gradici e staf di docentenan 
cu a dune e oportunidad pa 
bishita Agnes Kleuterschool 
y tambe a gradici e alumnon- 
an pa e bunita recepcion y a 
expresa na cada un Felis Dia 
di Betico. 


Post Aruba ta publica su prome emision di stampia pa 2023: ‘Aña Nobo 
Chines’ 
Dia 22 di januari 2023, 
Post Aruba N.V. ta emiti 
un serie nobo di stampia 
na honor y celebracion 
di Aña di Coneu. E emis- 
ion aki ta diseña pa Sra. 
Yohandy Larmonie y ta 
consisti di un “souvenir 
vel” cu tres stampia di e 
siguiente balornan: 220c, 
320c, 520c. 


E diseño di e “souvenir vel” a 
keda inspira pa e bunita color- 


nan cu ta dorna shelo durante 
e Aña Nobo Chines, dunan- 
do bonbini na e aña di coneu. 
Cu su fuerte simbolismo di 
elegancia, compasion y beye- 
sa, e coneu ta rapido y feliz. E 
colornan bunita cu ta dorna e 
“souvenir vel” ta harmonisa e 
naturalesa suave di e coneu. E 
biña y cora na e parti central y 
e flornan Peonia ta simbolisa 
elegancia, mientras cu tur 
loke ta briya ta representa e 
bunita refleho di e lusnan di 


vuurwerk cu ta wordo uza pa 
celebra e fiesta aki. 


E coneu ta sinta, ta prepara pa 
bula y finalmente ta bula den 
direccion pa bon fortuna. 
Spera cu e aña nobo aki trece 
luz y prosperidad den cada 
hogar. E “souvenir vel” aki ta 
disponibel den tur oficina di 
post, tanto na Oranjestad y 
na San Nicolas y www.posta- 
ruba.com/stampshop. 
Pa mas informacion tocante 


e edicion di e ‘Aña Nobo 
Chines’, bo por bishita e 
pagina di Facebook: Aruba 


Stamps of e pagina web: 
postaruba.com/philatelic/ 

Diabierna awo, 
We are on the Road to the Finals! 


Stichting Musica ta pre- 
senta un “warm up” event 
na caminda pa Aruba 
Caiso & Soca Monarch. 
Pueblo di Aruba ta keda 
cordialmente invita pa 
drenta den ambiente, sa- 
cudi e heupnan y hisa 
man na 
laira pa saca e frusto y 
prepara pa e gran anochi 
final di Aruba Caiso & 
Soca Monarch 2023! 


Riba diabierna, 27 di januari 
2023, e portanan di Carnival 
Village lo habri desde 8’or di 
anochi cu 
ambiente musical di varios 
top DJ’S, entre otro DJ Elai- 
jah, DJ Smash, Rudeboy, Dr. 
ELI, DJ Whiteboy, DJ 
Sky, Nutzbeatz y Bang Dad- 
dy. 


Ta posibel pa trece jug bashi 
y disfruta di diferente spe- 


cials na bar y cumpra ijs na 
Carnival Village mes. E 
organisacion ta invita un y 
tur pa trece nan stoel y mesa 
di domino. Invita amigo, 
bisiña y colega di 
trabow pa pasa un rato ame- 
no y drenta e weekend di mas 
dushi di e temporada den un 
ambiente 
positivo! 
Bishita e Facebook page di 
Stichting Musica pa keda na 
altura di tur updates y infor- 
macion relata na 
Aruba Caiso & Soca Mon- 
arch 2023! 


Tickets pa e anochi final lo 
ta obtenibel via Pay.AW y 
tambe na Citgo Boulevard, 
Citgo Palm Beach y Citgo 
Essoville y tambe durante e 
warm up event “Road to the 
Finals”, diabierna awor. 


Ke.Ke 
Mega Mart 


NA CURA CABAI 


na Tanki Leendert 


Ta invitabo bin wak e 
outfit cu bo ta desea pa 
bisti den temporada di 
Carnaval 69. 


Nos a caba di ricibi Jeans 
Nos a caba di ricibi Jeans 
den tur size, color y style 
y keds pa comnbina. 
Tambe variacion di short, 
topnan y mea den 
diferente color. Tas chikito 
ideal pa e temporada. 
Eye shadow y mas 
Eye shadow y mas 
accesorios. Nos tin outfit 
pa mucha, teeners y 
hende grandi. 


Nos a drenta den 


esfera di Carnaval 
y si bo mester di Jug, Stul, 
Mesa, Make-Up, Handschoen 
den diferente color. Keds pa 
hende grandi y mucha, 
mascarada, accesorios, short, 
difras pa mucha, blusa, shirts 
anto pa diabierna otro 
Container mas ta yega cu hopi 
Container mas ta yega cu hopi 
mas articulo di Carnaval!!! 


Nos ta wardabo 


Na Noord 


Nos ta cla pa 
Carnaval 69 


Nos tin boa den diferente 
color, Peluca den variedad di 
color y estilo, Mascarada cu 
pluma, Wimpers, Cadena di 
Mardi Gras, Tutu den varios 
color, glas di Luz, Corona, 
armband, renchi dede y 
cadena di luz, sticker di stenchi 
cadena di luz, sticker di stenchi 
pa cara, make-up, mea di net y 
diferente pantyhose, keds, 
sandalia, short y bermuda pa 
grandi y chikito. 
y hopi mas pa menciona... 

Minister Rocco Tjon: 
Brandweer Post “Sierra” a keda completamente renoba 


Dialuna 
merdia, 
du- 
rante un conferencia di 
prensa di Gobierno di 
Aruba, Minister di Hus- 
ticia y Asuntonan Social 
Sr. Rocco Tjon, a haci e 
entrega oficial di post Si- 
erra. Como Gobierno e ta 
hopi importante pa crea 
e condicionnan di trabao 
adecuado pa e emplead- 
onan y manera ta conoci, 
pa hopi tempo, Brandweer 
Aruba no a haya e debido 
atencion. Pa e motibo aki, 
bao di Gabinete Wever- 
Croes I y continuando bao 
di Gabinete Wever-Croes 
II, a sigui traha riba tur 
aspecto di mehoracion pa 
cu Brandweer Aruba. 


Segun e mandatario, bao di 
Gabinete Wever Croes I a 
percura pa duna e departa- 
mento aki su debido aten- 
cion, sin mas, tabata tin dife- 
rente contratiempo pa loke 
ta e organisacion interno. 
Sinembargo, hunto cu sindi- 


cato di Brandweer y despues 
cu e ekipo di maneho, a per- 
cura pa traha un plan pa di un 
forma of otro “compensa” e 
falta di atencion cu tabata tin 
pa e departamento aki. 


Pa e motibo aki, for di e 
inicio di Gabinete Wever 
Croes II, na fin di aña 2021, 
a aproba shete miyon florin 
adicional pa por cuminsa re- 
media e situacion. Esaki a 
resulta cu aña pasa a busca 
uniform nobo, como tambe 


materialnan cu ta forma parti 
di e “persoonlijke uitrust- 
ing”, completamente nobo 
(helm, perslucht, laarz y 
handschoen) pa tur esnan cu 
ta traha na Brandweer. Ban- 
da di esaki, a percura tambe 
pa cumpra trucknan nobo, 
a renoba e meldkamer di 
Brandweer, y tambe a inicia 
cu opleidingen cu pa hopi 
tempo tabata pega. 
Minister Tjon a expresa di ta 
hopi satisfecho cu awe e por 
ta para na post “Sierra”, cual 


tabata e prome proyecto in- 
frastructural cu Ministerio 
du Husticia y Asuntonan So- 
cial a aproba na december di 
aña 2021. E proyecto aki no 
lo tabata posibel sin e coop- 
eracion di Minister Presi- 
dent di Aruba Sra. Evelyn 
Wever-Croes, kende a pone 
fondonan disponibel for di 
su Ministerio pa esaki por a 
wordo completa. 


Por ultimo, e mandatario 
a gradici coleganan Minis- 
ter, DOW, ALBO, Sindicato 
di brandweer y e ekipo di 
maneho di Brandweer. Un 
pabien na Brandweer Aruba 
cu e edificio nobo aki, cual 
ta e prome, pero sigur no 
e ultimo, pasobra ya caba e 
trabaonan preparatorio pa e 
siguiente post lo inicia pron- 
to . 


Cuerpo Policial Aruba tabata anfitrion di 
e “College van Korpschef” 


Dia 19 y 20 di januari, Col- 
lege van Korpschef a tuma 
lugar na Aruba. E dianan 
en cuestion Korps Politie 
Suriname (KPS) tabata 
e huesped. KPS a wordo 
representa pa Altocomisa- 
rio interino Sr.Kensen, di- 
rector di Beleidsvoorbere- 
iding en Beheer Sr. Akkal 
como tambe Sr. Beeld- 
stroo cu ta Hoofd Stafdi- 
ensten. 


E College van Korpschef tin 
como meta pa fortalece e 
cooperacion regional. E col- 


lege van Korpschef ta con- 
sisti Alto Comisarionan di 
Aruba, Corsou, Boneiro Sint 
Maarten, Sint Eustatius y 
Saba. 
Den un encuentro ameno 
Alto Commisario di polis 
di Aruba Sr.Arnhem a trece 
dilanti, cu organisacionnan 
criminal ta traha cu otro or- 
ganisacionnan sin limite y 
door di esey mester actua 
liher den nos region como 
tambe pafor di esaki. 
Sr.Arnhem a sigui bisa: “E 
encuentro di College van Ko- 
rpschef a bay den un bon am- 


biente. Mes ora por a tuma 
nota cu nos tur tabata tin e 
mes un objectivo y preocu- 
pacion en comun. 
E grupo a sa di traha bon cu 
otro y inspira otro. 
E prome encuentro tabata 
mas pa conoce otro como 
tambe pa establece e coop- 
eracion den e islanan. A ser 
papia di e funcion di e college 
van korpschef y cua tema ta 
importante den region. E en- 
cuentro cu e Altocomisario 
di Surname lo ta bay ta mas 
frecuente y como tambe e 
cooperacion. 

Departamento di Husticia ta demanda Google 
pa posicion dominante den aviso 


(AP) - E departmaneto di 
husticia y 8 estado a entre- 
ga un demanda anti-con- 
fiansa contra Google riba 
diamars, buscando mane- 
ra pa deshaci di e monop- 
olio di henter e ecosistema 
di avisonan online como 
un peso dañino riba e con- 
sumidornan y te hasta go- 
bierno Mericano. 


E Gobierno a acusa den e 
keho cu Google ta buscan- 
do manera pa “neutralisa of 
elimina” rivalnan den e mer- 
cado di avisonan online via 
adkisicionnan y pa forsa e 
personanan bendiendo aviso 
usa nan producto pa medio di 
haci dificil pa usa e ofertanan 
di e competidornan. Esaki 
ta parti di un empuhe poco 
poco di Merca pa cuminsa 
controla companianan grandi 
di tecnologia cu a disfruta di 
crecemento sin strobamento 
ni desafio den e decadanan 
pasa. 


“Monopolionan ta menasa e 
mercadonan liber y husto riba 
cual nos economia ta basa. 
Nan ta stroba innovacion y 
ta causa daño na e productor- 
nan y empleadonan ademas 


di aumenta e costonan pa 
clientenan,” abogado general 
Merrick Garland a bisa na 
un conferencia di prensa riba 
diamars. 


Pa 15 aña, Garland a declara, 
Google a “cana un caminda di 
anti-competencia” cu a para e 
tecnologianan rival su crece- 
mento y a manipula e meca- 
nica di avisonan onlin pa fro- 
sa e clientenan usa nan her- 
mentnan. Pa medio di esaki, 
el a agrega, “Google a com- 
porta di manera cu ta exclui” 
y esaki a “debilita di manera 
severo” e competencia den e 
industria di avisonan digital. 


E demanda, marcando e ac- 
cion legal mas grandi cu e go- 
bierno a trece dilanti contra 
Google, ta acusa e compania 
di monopolio ilegal pa causa 
di e manera cu e avisonan ta 
ser trata online y pa medio di 
exclui e competencia. Google 
su manager di aviso ta laga 
e clientenan grandi cu tin 
bentanan directo significan- 
te maneha nan avisonan. E 
benta di aviso, ta un mercado 
pa cumpra y bende avisonan 
online. 


Garland a bisa cu Google ta 
controla e tecnologia usa pa 


mayoria sitio web pa ofrece 
espacio pa bende avisonan, 
ademas di e benta di aviso 
mas grandi cu ta conecta e 
publicadornan y e cliente cu 
aviso hunto ora un aviso ser 
bendi. E resultado, el a agre- 
ga, ta cu e “creadornan di e si- 
tionan web ta gana menos y e 
personanan cu ta cumprando 
un aviso ta paga mas.” 


E demanda, entrega na corte 
federal na Alexandria Virgin- 
ia, ta demanda pa Google de- 
shaci su mes di e negoshi cu 
ta controla e hermentnan tec- 
nico cu ta manera e compra 
y benta di e avisonan, y keda 
cu e negoshi di buskedanan 


online -su negoshi principal- 
ademas di otro productonan 
y 
servicionan 
incluyendo 
youTube, Gmail y servicio- 
nan ‘cloud’. 


Alphabet Inc, e compania 
doño di Google a bisa den un 
declaracion cu e demanda aki 
ta “trece dilanti un argumen- 
to eroneo cu lo atrasa innova- 
cion, subi e prijs di avisonan 
y haci mas dificil pa miles di 
negoshinan chikito crece.” 
Avisonan digital actualmente 
ta genera mas o menos 80% 
di Google su ganashi, y ta 
brinda sosten grandi na su 
otro proyectonan y negoshi- 
nan menos lucrativo. 


Gabinete Hulandes mester ta mas transparente 
cu biyones den gastonan di clima 


(NLTimes) - e Gabinete 
mester ta mas transpar- 
ente tocante nan gastonan 
pa cu e clima. E gobierno 
no tin un bista cla di unda 
e biyones den euro inverti 
pa limita cambio di clima 
ta bayendo, segun Court 
of audit a conclui den un 
investigacion tocante e 
gobierno su gastonan pa 
cu medidanan relaciona 
cu e clima. 


E Gobierno actualmente ta 
gastando mas o menos 6.8 
biyon euro den combati 


calentamento global. Sinem- 
bargo no tin un bista di unda 
e placa aki ta bayendo. Dife- 
rente ministerio ta declara 
diferente suma pa e mesun 
medida, pro ehempel, haci 
e casnan di huur mas sos- 
tenibel pero sin laga cla con 
hopi placa en realidad ta ser 
inverti. 


Minister Sigrid Kaag di Fi- 
nanzas, por ehempel, a re- 
porta cu e conexion di e tur- 
binanan di biento lo costa 
mas o menos 150 miyon euro 
menos cu e colega Minister 


Micky Adriaansens di asun- 
tonan economico a indica. E 
Ministerio di Agricultura a 
bisa den su reportahe pa gas- 
tonan di clima cu e restruc- 
turacion di e cunucunan di 
porco lo costa 44 miyon euro 
entre 2020 cu 2027, sinem- 
bargo den su presupuesto e 
ministerio a declara e costo 
na 259 miyon euro pa e me- 


sun periodo. 


E corte tambe a nota cu e 
ministerionan ta usa dife- 
rente definicion pa e mesun 
medidanan di e clima cual ta 
haci posibel cu algun di e gas- 
tonan ta eroneamente poni 
bao medidanan di clima. E 
ministerionan involucra no 
por duna parlamento “un 


bista cla y completo,” cual 
ta haci imposibel cu nan por 
haci nan trabao di revisa e 
gastonan y controla esaki. 


Tweede Kamer, parti di e 
parlamento Hulandes, actu- 
almente ta considerando e 
aprobacion di otro fondo mas 
pa cu e gastonan den clima di 
35 biyon euro. 

Nos Pais Television tin derecho historico y exclusivo 
pa transmiti Serie di Caribe 


Canal di television Nos 
Pais y su directora Mavis 
Albertina, awe tardi du- 
rante un rueda di prensa a 
anuncia cu islanan Aruba, 
Corsow, Boneiro y Sint 
Maarten, pa prome biaha 
den historia, por mira se- 
leccion di Corsou reforsa 
cu peloteronan tambe di 
nos participa na un Serie di 
Caribe di baseball. E canal 
di television oficialmente 
a adkiri derechonan ex- 
clusivo pa transmision di 
tur wega durante e torneo 
di baseball mas grandi den 
Caribe y Latino America. 


Serie di Caribe 2023 ta un 
evento deportivo di baseball 
profesional cu lo tuma luga 
di 2 pa 10 di februari 2023, 
na Venezuela den stadion- 
nan La Rinconada (Caracas) 
y Forum (La Guaira). E Serie 
ta reuni den un torneo final, 
ekiponan campeon profe- 
sional di Venezuela, Republi- 
ca Dominicana, Cuba, Puerto 
Rico, Mexico, Panama y Co- 
lombia. Y pa prome biaha den 
historia Corsou ta participa. 
E clasico Caribense y Latino 
Americano ta drenta su di 65 
edicion y pa Corsou esaki ta 
un desaroyo historico. Cor- 
sou ta hunga un cantidad di 
7 wega preliminar durante 
e prome ronda y cu bon re- 
sultado lo hunga rondnan di 
‘play off’: (adhunto conex- 
ion di e kalender y website 
oficial) 
https://www.Seriee- 
delcaribe.net/articulos/calen- 
dario-Seriee-del-caribe/ 
https://www.Serieedelcaribe. 
net/ 


Nos Pais Television, den un 
logro históriko y exclusivo ta 
trece tur 32 wega durante Se- 
rie di Caribe, te den boso cas. 
E posibilidad a bira un reali- 
dad na momento cu directora 
di e planta, Mavis Albertina 
a firma cu representante di 
e Consideracion di Base- 
ball Profesional Caribense. 
Un grupo bastante grandi di 
hungadonan profesional yiu 
di Corsou na Estados Uni- 
dos y demas campeonatonan 
internacional a confirma nan 
participacion, incluso Jona- 
than Schoop, Jair Jurrjens, 
Shairon Martis y Andrelton 
Simmons. y di Aruba Ray 
Patrick Didder y Ryan Hun- 
ington. 


E hecho cu peloteronan di 
Aruba ta duna nan aporte na 
e team di Corsou ta algo di 
aprecia hopi. Motibo pa cual 
Mavis Albertina como gesto 
di gradicimento, a uni forsa 


cu Tele-Aruba y tuma e de- 
cision pa brinda e Pueblo di 
Aruba tur 32 wega completa- 
mente gratis. Canal 23 (Nos 
Isla) lo carga e señal den ca- 
dena cu Nos Pais y ta trans- 
miti tur 32 wega. Mescos ta 
conta tambe pa Nos Pais su 
canalnan na Telbo Bonei- 
ru, y Telem y WTN na Sint 
Maarten. 


Nos Pais alabes ta gradici su 
patrocinadonan di e proyecto 
historico aki, cu ya caba a con- 
firma nan sosten manera en- 
tre otro Aruba Bank, Guard- 
ian Group Fatum, Ministerio 
di Enseñansa, Ciencia, Cul- 
tura y Deporte y Curoil. Fi- 
nalmente un pabien y danki 
ta bay pa e pueblo di Corsou 
cu e gran logra aki. 


E Team di Transmision na 
Venezuela pa canal Nos Pais 
ta carga cu experencia inter- 
nacional. E ta consisti di nara- 
donan Alexander Makaja, 
comentarista Clarck Zalm 
kendenan lo biaha hunto cu 
tecniconan, Robert Empera- 
dor y Tom Allen pa Venezu- 
ela. Na Corsou den studio e 
team ta ricibi sosten di Gino 
Valeriaan, Jair Quand y Rafe- 
lito Jozefa. Tambe Edson 
Kelly di Aruba y Cumar Piar 
di Boneiru lo reforsa e team. 
E cas productor di contenido, 
KONTENTU ta encarga cu 
planificacion 
y 
ehecucion 
logistico di e proyecto na 
Venezuela. 

Mervin Wyatt Ras (AVP): 
E ley di ombudsman no a haya sosten di oposicion 
Pasobra e ombudsman no lo por haci su trabao independiente ni imparcial 


Dia 23 di januari 2023 a 
trata e ley di iniciativa 
di 16 november 2022 pa 
trese cambio den e ley di 
Ombudsman (bepalingen 
inzake de benoeming en 
taak van de ombudsman). 
Partidonan den oposicion 
no a sostene dicho cambio 
di ley pa motibo cu e ley 
no ta duna e Ombudsman 
e tools necesario pa e por 
haci su trabou independi- 
ente y imparcial. 


Wyatt-Ras a describi cu a ini- 
cia cu un ley di Ombudsman 
desde aña 2004 dor di sra. 
Zulay van Poppel-Marquez, 
Bislik y Jacobs. Na aña 2011 
durante un reunion publico 
den Parlamento encuanto di 
un meneer di skol cu a abusa 
di un mucha, miembronan 
di parlamento independi- 
ente, Marisol Lopez-Tromp y 
Mervin Wyatt-Ras a presenta 
un mocion pa un Kinderom- 
budsman. Na aña 2013 a lanta 
e “bijzondere commissie” en- 
carga cu Ombudsman. A tra- 
ta no solamente contenido di 
e ley, alabes e parti financiero, 
e profiel di e kwartiermaker, 
campagna di concientisacion 
y tambe nombracion. 


Na 2015, durante tratamento 
di e presupuesto di aña 2015 
tur fraccion hunto a entrega 
un amienda pa pone un post 
den presupuesto pa cuminsa 


haci trabounan concreto dor 
di e kwartiermaker. 


Dia 19 di mei 2015 tabatin 
entrega oficial di e ley di ini- 
ciativa na presidente di Parla- 
mento di Aruba. E ley aki a ser 
firma dor di tur fraccion den 
parlamento di e bijzondere 
commissie Ombudsman. E 
miembronan inicial tabata e 
presidente di Parlamento, sra. 
Lopez-Tromp, sra. de Sousa- 
Croes, sra. Jansen-Varlack, sr. 
Rasmijn, sr. Tromp, sra. Wy- 
att-Ras, sr. Besaril, sra. Ruiz- 
Maduro, sra. Wever-Croes y 
sr. Bikker. Despues di 5 aña a 
pasa e ley aki. 
Na maart 2022 a sigui cu e 
proceso di ancra e ley den 


Constitucion pa dune forsa di 
un “Hoog College”. Ta lam- 
entabel cu e fraccionnan den 
coalicion no ta(bata) habri 
pa e discucion di aprobacion 
di dos tercera parti pa nom- 
bracion y ontslag di e Om- 
budsman. Despues di a ricibi 
consehonan encuanto di e ley 
aki di cambio di nos consti- 
tucion ta pasa e ley di biaha 
pa votacion den Staten. Esaki 
sin tene cuenta cu preocupa- 
cion di oposicion. E presi- 
dente atrobe enbes di busca 
consensus a grita den gang pa 
purba intimida miembronan 
cu nan mester vota pa e ley. 
E presidente di Parlamento 
dogmatico aki, apesar di peti- 
cion di Wyatt-Ras di fraccion 


di AVP na 2022 y tambe di 
parlamentario independiente 
Dapney Cesareo-Lejuez a 
yama un reunion nobo sin 
voer af e agendapunt bieuw. 
Pues contra di reglement van 
orde y ora cu a mustr’e ariba 
esaki el a nenga di coregi su 
mes. 


El a dicidi tog di habri e re- 
union bieuw y presidi esaki 
y no por a sinta pa defende e 
ley. Pa su cabesura e mester a 
coloca sra. Dellanire Madu- 
ro na su lugar. Despues el a 
continua cu e proceso na un 
forma intransigente y asina a 
haci cu no por a haya consen- 
sus for di tur partido den Par- 
lamento. Diferente amienda 
cu a ser entrega dor di frac- 
cion di AVP a ser rechasa y 
e ley no por a pasa pa falta 
di dos tercera parti di voto 
cu tabata necesario pa adapta 
Constitucion. Enbes di bolbe 
sinta na mesa, dialoga pa haya 
otro bek pa continua e presi- 
dente aki a bai haci cambio 
den e ley mes di Ombuds- 
man sin cu e tin cu ser ancra 
den Constitucion. 


E ley presenta ta haci par di 
cambio pero e no ta fortifica e 
posicion di e Ombudsman pa 
por haci su trabou na un for- 
ma independiente y impar- 
cial. Ta keda ademas facil pa 
na momento cu gobierno no 
ta di acuerdo cu e Ombuds- 


man e por ontsla e of kite 
for di trabou djies cu mayo- 
ria den Parlamento. Esey ta 
ensera cu friends and family 
por ser nombra como Om- 
budsman y cu un persona 
imparcial cu haci su trabou 
debidamente di cuestiona go- 
bierno su maneho lo por ser 
kita di e puesto ey facilmente 
cu mayoria di ja-knikkers den 
Parlamento. Pues e Ombuds- 
man cu ser nombra lo mester 
bai na merced di gobierno si e 
kier mantene su trabou. 


Durante e reunion aki e 
miembronan di Parlamento 
cu ta sostene gobierno a keda 
trece padilanti cu mester pasa 
e Ombudsman sin cu ta in- 
teresa den con e por traha. A 
parse cu nan kier djies nom- 
bra un Ombudsman. Ta keda 
pues un deficit cu no ta ancra 
e Ombudsman den Consti- 
tucion. E amienda presenta 
dor di fraccion di Accion 21 
sosteni dor di fraccion di AVP 
pa regla nombracion y ont- 
slag tampoco no a haya sosten 
di coalicion. 


Ta decepcionante ademas cu 
e politiconan nobo cu ta sos- 
tene gobierno ta grita cu pa 
añanan no por a pasa e ley, 
mientras cu nan tin nan mas 
aña awor cu e ley wanta. Se- 
gun Wyatt-Ras lo por hef op 
e comision di Ombudsman, 
paso tog no a haci uso di dje. 


Parlamentario Alvin Molina (MEP): 
Village y bisindario por gosa di un cancha renoba 
den prome kwartaal di 2023 


Nos a pidi pe y Gobierno 
a logra haya un manera 
pa cumpli. Esaki sigur ta 
un bunita ehempel di co- 
laboracion entre Minister 
di Deporte, Minister di 
Asuntonan Social, Minis- 
ter di Infrastructura y ha- 
bitantenan di e bario. 


Den prome kwartaal di 2023 
e habitantenan di Village y 
bisindario por gosa di un 
cancha di basketball y fut- 
bol completamente renoba, 
unda cu un biaha mas tanto 
e muchanan den e bario por 
practica nan deporte. Nos 


sa cu recursonan financiero 
e momento aki ta limita y ta 
bunita pa wak cu toch Gobi- 
erno a tuma nos peticion na 
serio y a haya un manera con 
pa drecha cancha aki. 


Pa cu mantencion nos a dem- 
ostra cu aki na Aruba nos falta 
ainda pa crece den esaki. E 
cancha ta un inversion y tra- 
bou di Gobierno, pero tambe 
di tur esnan cu ta bay haci 


uzo di e cancha aki. Sigur e ta 
nos trabou, como comunidad 
pa hunto nos cuida e cancha 
aki pa nos por gosa di dje pa 
mas tempo. 
Palabra di danki na e habitan- 


tenan di Village y bisindario 
pa nan pasenshi, danki na tur 
e mandatario y departamen- 
tonan pa cumpli un biaha 
mas cu e peticion di pueblo. 


A19 
Diahuebs 26 Januari 2023 


Resultado Sorteo 
januari 24, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 



7 



x Match 4 
59.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


1.300.000,- 


x match 4 


7697 


Sorteo # 3808 


Sorteo # 682 


x afl. 500,00 


x afl.15,00 
x afl 50.00 


Aries 


FP 


818 


x Jackpot 


Sorteo # 3808 
Sorteo # 


Sorteo # 1864 


0905 


4122 


Sorteo # 3808 


5878 


x Jackpot 


x match 4 
x afl. 12,00 


www.lottoaruba.com 


resultado : sorteo 24 Jan 2023 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


3843 
320.000,- 


x Jackpot 
x Match 4+ 


Proximo Jackpot 


X2 


8782 


Afl. 1.900.000,- 




Letter 


0 
0 
0 
0 


0 


15 


278 


02 


0 
0 


21 


296 
442 



7 



X2 
04-11-14-19-21 


6214 


www.lottoaruba.com 


resultado : sorteo 24 Jan 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


5503 
320.000,- 


x Jackpot 
x Match 4+ 


Proximo Jackpot 


FP 


435 


x Jackpot 


Sorteo # 7852 
Sorteo # 


Sorteo # 1601 


0507 


3313 


Sorteo # 6896 


4330 


x Jackpot 


x match 4 
x afl. 12,00 


8438 


Sorteo # 5655 


Sorteo # 585 


x afl. 500,00 


x afl.15,00 
x afl 50.00 


Sagitario 


Sorteo # 


x afl 8,00 


Mega Ball: 


05-22-23-29 


Proximo Jackpot 


1.475.000,- 


x match 4 


x Match 4 
60.000,- 


Proximo Jackpot 


Sorteo # 1527 


Sorteo # 6014 


Afl. 2.175.000,- 


anochi 


diario 
Korsou 
super4 
flamingo 


9707 
4223 
6161 
5110 
0418 
5711 
super5 
7768 
9525 
1986 
- 
4143 


sorteo/servicio 


3 buki digital nobo na papiamento 


Aña 
nobo, 
publicacion 
nobo! Proyecto Idioma 
den Enseñansa kier com- 
parti e bon noticia cu co- 
munidad di Aruba, cu tin 
3 buki digital nobo na Pa- 
piamento atrobe pa mu- 
cha y hoben. E bukinan 
aki a keda publica riba 
papiamento.aw. Proyecto 
Idioma ta desea pueb- 
lo, y especialmente nos 
muchanan y hobennan, 
un bon aña cu hopi placer 
di lesamento. 


Pa lesa e bukinan, bay na pa- 
piamento.aw y click riba Bib- 
lioteca > Literatura > Buki 
pa mucha / Buki pa hoben. 
E magia di barbulet, skirbi pa 
autor Mili Arends, ta pa mu- 
cha di 8 pa 10 aña y ta combi- 
na storia cu echo fascinante 
tocante e barbulet Monarca 


na Aruba. No lubida mi, 
skirbi pa e autor local Desiree 
Croes, ta un storia pa hoben 
di 16 aña bay ariba cu ta pone 
bo pensa: tin bida despues di 
morto? Tin pregunta di re- 
flexion y discusion tambe cu 
por download pa yuda com- 
pronde e storia mas miho. 
E bolo di batrey magico, skir- 
bi pa autor Loekie Morales, 


naci na Corsou y biba na Sint 
Maarten, ta un obra bilingual 
(Papiamento cu Hulandes) 
pa mucha di 10 pa 12 aña. E 
buki aki ta trece e importan- 
cia di herencia cultural y his- 
toria padilanti pa medio di e 
storia di un mucha muhe cu 
ta biaha bay bek den tempo. 


Por lesa e storianan aki riba 
website di Departamento di 
Enseñansa tambe: ea.aw. 


Mas informacion 
Pa mas informacion relaciona 
cu Papiamento por acudi na 
e website papiamento.aw y/of 
sigui @PapiamentoAruba via 
Facebook. 


San Nicolas y Oranjestad 
punto di enfoke di 
Bishita Real 


Su Mahestad Rey, y Su 
Mahestad Reina Máxima 
y Su Altesa Real Prinses 
van Oranje ta di bishita na 
Aruba dia 30 y 31 di janu- 
ari venidero. Durante e 
dos dianan aki e citionan 
San Nicolas y Oranjestad 
lo ta punto di enfoke. 


Programa San Nicolas 
Dialuna 30 di januari, e dele- 
gacion Real hunto cu Gober- 
nador di Aruba, Su Excelen- 
cia señor Alfonso Boekhoudt 
y secretario di estado, Señora 
Alexandra van Huffelen lo 
bishita e districto di San 
Nicolas pa sumergi den e 
cultura di San Nicolas. 


Tributo Boy Ecury 
Den oranan tempran di at- 
ardi, e scolnan di San Nicolas 
lo tin e oportunidad pa yama 
e delegacion Real bon bini 
ora cu nan yega pa 3.25 pm. 
Na Filomena College Basis- 
school y Filomena College 
Mavo lo tuma lugar e Obra 
Teatral ‘Op Zoek naar Boy’ 
cu ta un cooperacion di Co- 
legio San Antonio, Filomena 
College, Muchila Creativo, 
Sticting Monumentenfonds 
Aruba, MBO Media Col- 
lege Amsterdam y Stichting 
Cultuurgeneratie. Hunto cu 
esaki lo pone atencion na e 
mural di Boy Ecury cu ta un 
tributo na e hoben heroe cu a 
fayece 6 november 1944. 


Bishita na Museum of In- 
dustry 
Despues e delegacion Real 
lo cana riba e plenchi di 
Misa Santa Teresita. Aki nan 
lo wordo compaña door di 
muchanan di scol basico y 
artistanan bou di guia di Sr. 
John Freddy Montoya y Sra. 
Lupita Bernabela den dirre- 
cion di Museum of Indus- 
try. Na Museum of Industry, 
Fundacion di Museo Aru- 
bano lo ofrece un splicacion 
na e delegacion Real di e dife- 
rente desaroyonan econom- 
ico cu Aruba a experiencia, 
manera esaki ta desplega den 
e museo. 


Centro di San Nicolas 
For di 4.15 pm, e Famia Real 
lo ta canando den centro 
di San Nicolas pa admira e 
diferente mural cu ta dorna 
e edificionan di e centro di 
ciudad. Lo termina e recorido 
den centro di San Nicolas na 
Nicolaas Store pa 4.45 p.m. 
cu un show bou di encargo di 
Sr. Freddy Tromp pa mustra 


e talento hubenil di Aruba. 


Programa 
cultural 
na 
Oranjestad: 
Dia 31 di januari e delegacion 
Real lo sigui experiencia e 
rikesa y diversidad cultural di 
nos pais. Esaki iniciando na 
feria cultural na Plaza Padu y 
despues pa Bon Bini Festival 
na Fort Zoutman. 


Plaza Padu 
E delegacion lo yega pa 7:00 
p.m. na plaza Padu na unda 
nan lo wordo saluda pa un 
grupo di mucha aliña pa 
yama e delegacion Real bon 
bini. Despues ta sigui pa un 
mercado cu diferente arte- 
sano na Aruba. Asina nan por 
cera conoci cu artesanonan 
cu ta traha diferente produc- 
to autentico manera hoya, 
rom, producto pa cas, bela, 
cos dushi y tas unico. Despu- 
es di a bishita e mercado riba 
Plaza Padu e delegacion Real 
lo experiencia un produccion 
spectacular. 


Ta trata di un show di baile 
y musica duna pa artistanan 
conoci. Ta trata artistanan 
Chris Kross, Johnny Schaar- 
baai, Christopher Rudolfo, 
Denny 
Loefstop, 
Edjean 
Semeleer, Susjaira Kerpens 
y bailarina Liselotte van 
Doorn. Despues ta sigui cu 
presentacion di baile festivo 
di Club di Movimiento bou 
guia di Samantha Westera- 
Juppa cu lo guia e delegacion 
Real pa e festividadnan na 
Bon Bini Festival. Publico lo 
tin e oportunidad di por sigui 
e festival di Bon Bini tambe 
riba Plaza Padu por medio di 
pantaya cu lo ta disponibel 
transmitiendo esaki. 


Bon Bini Festival: 
E festividadnan ta sigui pa 
7.20 p.m. cu e tremendo Bon 
Bini Festival na unda lo duna 
un presentacion extenso di 
Aruba su historia y folklore. 
Finalmente lo clausura e ano- 
chi cu un parada carnavale- 
sco acompaña pa grupo di 
brass band cu lo guia e del- 
egacion Real na nan salida. 


Invitacion special 
E Comision Bishita Real ta 
invita e comunidad completo 
pa presencia e festividadnan 
na San Nicolas y Oranjestad 
y pa forma parti di e celebra- 
cion Real aki. Bin celebra nos 
isla y nos diversidad dia 30 y 
31 di januari! 

San Nicolas 
Oranjestad 


Dokter na warda 


Botica na warda 


Oranjestad: 
Sta. Anna 
Tel. 586 8181 


San Nicolas: 
Aloe 
Tel. 584 4606 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Rafael Geerman 
Mihor conoci como: Fanfa, Fan, Papu, Papa 
Un gran carpinte 
*24-07-1944 - †18-01-2023 


Na nomber di su: 
Yiunan: 
Maria Amalia Geerman y ex-esposo Albertico Henriquez 
Lourdes Bernadeta German 
†Robustino Domiciano Geerman 
Roberto Felipe Geerman 


Nieto(a)nan: Zydha y Argenis Werleman-Henriquez 
y yiunan, Keila Geerman y famia, Aldrio Henriquez y 
Daisy Werleman y yiunan, Richeline Besselink y Noel 
v/d Leenden y yiunan, Albertico Jr. (Tito) Henriquez y 
yiunan, Richen (Rawy) Besselink y Kiliana Londoño, 
Jaiska Hallman 


Bisanietonan: Jayderick y pareha, Ejay Geerman, Brayden 
Henriquez, Bradley y Bella Werleman, Zjandre y 
Daisyrell Henriquez, Kaily-Ann, Jaily-Ann y Norich v/d 
Leenden, Aythell, Ethann y Dylan Henriquez 


Ex-esposa y amiga: Anna Trinita Werleman 


Mayornan: 
†Jose Dominico y †Narsisa 
Theodora Geerman-Winterdaal 


Rumannan: 
†Juana Alberta Werleman- 
Winterdaal y yiunan 
†Angel y Filomen Geerman-Vrolijk y yiunan 


Como su yiunan: Marjorie y Papito Croes 
Swa y amiga: Tomas Aquino Werleman 
Iha: Ludwina Donato-Maduro 
Ex-suegronan: 
†Cleto y esposa †Marcela (Chelo) Werleman 


Consuegronan: 
†Dominico y †Theodora Henriquez-Paskel 
Claudio y †Maria Geerman-Webb 
Ramona Geerman 


Sobrino y sobrinanan, primo y primanan, comer y 
compernan na Aruba y Hulanda 


Su ex-amigonan di task Forse D.O.W. 
Su amigonan di rancho, Shó Shó 
Su amigonan di voetbal 


Demas famia, amigo y conocirnan: Geerman, Winterdaal, 
Werleman, Henriquez, Besselink, Croes, Ras, Vrolijk, 
Rasmijn, Everon, Maduro, Hallman, Kelly, lacle, Gomez, 
v/d leenden, Paskel, Boekhoudt, Webb, Garcia, Leon, 
Nicolaas, Arends, v/de Biezen, Krozendijk, Calindo, 
Nadal, De Luigi, Erasmus, Richardson, Tromp, Dirksz, 
Koolman, Flanegin, Londoño 


Si por a lubida algun famia den momento di nos tristeza, 
despensa, nos ta pidi disculpa na e famia y conocirnan. 


Acto di despedida lo tuma lugar diabierna 27 di januari 
2023 di 2:00 pa 4:00 pm na Royal Funeral Home sigi pa e 
acto di cremacion cu lo tuma lugar den seno di famia. 
Oportunidad pa condolencia: diahuebs 26 di januari 2023 
di 7:00 pa 9:00 pm, na Royal Funeral Home 


Despues di entiero no ta ricibi bishitra di condolencia na 
cas. 


Salmo 23: Senjor ta mi wardador y mi no tin falta di 
nada. Den cunuco di yerba berde eta ponemi sosega. 


A bai sosega den brasa di senjor; 


Sra Viuda. Romana Leon- Villarroël 
Nomber di Cariño: Mamai, Nachi. 
*10-08-1933 - †20-01-2023 


Na nomber di su: 
Yiunan: Raquel Leon 
Erick Leon (TX170) 
August Leon 
Mayra y Agustin Stamper 
Aquiles Leon (Chia) 
Stanley y Jesseline Leon 
Dayna Leon y Robby Dubero 


Manera un Yiu: Rubia Maduro, Felepina Peña, 
Carmela Arregoces Redondo, Greta Lejuez 


Nieto y Nietanan: Ryan y Karin Dirksz, Jair y Leslie 
Dirksz, Maruska y Fiderd Vis, Michael y Claudette 
Leon, Marvin de Cuba y Tamara, Nigel Leon y 
Trisha, Clinton Leon, Izequiel y, Yolita Stamper, 
Reynier Stamper, Merrienne Stamper y Orlando, 
Tiana Leon y Yarina Leon, Nicole Carolina, Xerxia 
Leon, Xeanthe Leon, Xander Leon, Xamir Leon, 
Illay Leon y Natasha, Edymar Tromp y Kitty, Jaquill 
Tromp 


Manera un nieto; 
Revelino y Rosie Abreu, Rhina y Rudy Jansen 


Bisnieto nan: 
Timothy, Sergio, Paige, Lyell, Michiko, Masaru, 
Kaylan, Kymani, Kynaisa, Nathon, Denisio, Yelaisa, 
Eugenie, Mikeyla, Xeandrick, Xean-gelinah, Exiah, 
Jayden, Liam 


Ruman: Juan y Carmen Villarroël. 


Subrino y subrinanan, Primo y primanan, Comer 
y compernan, Ihanan, Bisiñanan, amistadnan, 
amiganan. 


Su ayudante nan: Margarita Jimenez y Zulie Luque 


Famianan: Leon, Stamper, Tromp, Villarroël, 
Maduro, Hernandez, Helder, Bouwman, Tujeehut, 
Hypolite, Ridderstaat, Colmenares, Chayadi, 
Naar, van Grieken,Mateo, Richardson, Camacho, 
Hermans, Vis y demas Famia. 


Disculpa si nos por a lubida un of otro famia. 


Adres pa Condolencia:Caya Ernesto Petronia# 56 
Horario:18:00-21:00 dialuna pa diahuebs. Diahuebs 
e curpa di e defunto lo ta na cas di 18:30-21:00. 


Acto di entiero ta tuma lugar Diabierna 27 di 
Januari 2023, di 9or pa 11or di mainta, na Pro 
Catedral San Francisco despues lo Sali bai pa 
Santana Catolico Playa. 


obituario a21 


Diahuebs 26 Januari 2023 


“Bin serka Mi tur ku ta kansá i kargá, 
i lo Mi duna boso sosiegu” 
Mateo 11:28 


Cu dolor na nos curason, pero conforme cu 
boluntad di Dios, nos ta anuncia fayecimento di nos 
ser stima: 


Catarina Juliana Henricus 
Mihor conosí como Juliana 
*30-04-1935 - †13-01-2023 


Na nomber di su 
Mayornan: 
† Enrique Henricus y †Ana Catarina Juliana Paulina 
Compañero: †Dominico Quandus 


Yiunan: 
Ingrid y Lucas Ng y yui 
Glenda Paesch y yuinan 
Esther Paesch y yuinan 
Willem y Ansushka Paesch y yuinan 


Nieto(a)nan: 
Ivan, Landray, Glenray, Arthur, Nathalie, Clinton, 
Stephalyn, Genevive 
Bisanieto(a)nan: 
Delvan, Ivy, Glendray, Sheqayli, Na-J’Ly,Isabella, 
Delilah,Cjay, Dylan, Danelyn 


Rumannan: 
†Vera y †Boy Baiz y famia 
†Faustina (Norma) y Maiky Hernandis y famia 
Azucena(Suzie) y † Isaac (Zako) Violenes y famia 
†Sixta(Baby) y Kalulu Comenencia y famia 
Hélène y Betto Ruiz y famia 
†Annie Lacle y famia 
Antonio(Buchi) y Simona Lacle y famia 
Maria (Chica) y Robby Tromp y famia 
†Luisa y †Jose Carrasquero y famia 


Subrino(a) nan, primo(a) nan, iha nan, swa y 
cuñanan, comer y compernan, staff, personal y 
habitantenan Cas Di Mi Chepa, Top 95.1 FM, Rode 
Kruis, Centro Kibrahacha 60+, Grupo Walishali 
60+, Grupo Aliansa di e dos curasonnan di Hesus 
y Maria, Grupo San Antonio, Grupo Dr, Jose G. 
Hernandez (Dakota) Grupo Divino Niño, amigo(a) 
nan, bisiña y conocirnan 


Demas famia: Henricus, Paesch, Paulina, Ng, 
Harms, Ascencion, Farro, Donata, Thiel, Fernandes 
Perna, Valecillos Andrade, Baiz, Hernandis, Latham, 
Violenes, Comenencia, Ruiz, Lacle, Tromp, 
Carrasquero, Trejo, Croes, Manzanares, Lotharp, 
Sanchez, Bermudez, Torrealba, Hernandez, 
Henriette, Bijen, Leer, Pas, Laken, Gonzalez, Giel, 
Beke, Odor, Quandus 


Ta invita pa asisti na e condolencia y acto di entiero 
cual lo tuma lugar na Misa Inmaculada Concepcion 
na Sta.cruz dialuna 30 di januari 2023 di 1pm-4pm. 
Envez di manda flor of krans, tin un box disponibel 
pa Wilhelmina Kankerfonds. 


Lamentablemente despues di entiero nos no por 
ricibi bishita di condolencia na cas. Si den nos 
tristesa nos a lubida algún familiar, nos ta pidi 
disculpa pa esaki. 


The LORD is my shepherd. 
I shall not want. 
He makes me lie down in green pastures. 
He leads me beside still waters. 
He restores my soul 
Psalm 23 vers. 1,2,3 


With deep sorrow we announce the passing of: 


Miss Christiane Brice 
Better known as “Christina” 
Sunrise: 10 October 1937 - 
Sunset: 13 January 2023 


Left to mourn are her: 
Children: 
Claude Damis and family 
Rene Damiste and family 
JeanMarie Damiste and family 
MarieClaude Damis and family 


Brothers & Sisters: 
Hilda Brice and Family 
Marie Ange Brice and Family 
Yolande Brice and Family 
Mont Louis Brice and Family 


Grand children: 
Alsen Damiste, Vanessa Damiste, Denise Damiste, 
Behanca Damiste, Alex Damiste, Lodewijk Damiste, 
Owing Damiste, Chauncey Godet, Sheri Godet, 
Ben Damiste 


Great grand children, nieces,nephew and cousins to 
numerous to mention 


Good friends: Edna Montilme, Roselene George, 
Liliane Kingsale, Jinette Montilme, Beelly Jourdain 


She was related to the following families: 
Brice, Damis, Merveille, Devarieux, Jean Baptiste, 
Montilme, Civile 


Family members in: Holland, USA, Haiti, France, 
Canada, Aruba, Santo Domingo, to numerous to 
mention. 


If we’ve forgotten any family Members during our 
time of grief, we ask that you accept our deepest 
apologies. 


Special thanks to: BETESTA HOME for their great 
care 


The viewing service: will be held on: Friday January 
27th 2023 from 7:00pm-9:00pm at the Aurora 
Funeral Home Followed by the Funeral Service 
on:Saturday January 28th 2023 at 2:00pm 
at Iglesia Alianza Evangelica di Oranjestad, 
Adres:Constantijn Huygen straat #17, next to 
Colegio Arubano 


The body of the late Miss Christiane Brice will be 
laid to rest at the Sabana Basora Cemetery in Sabana 
Basora 


“ Make music to praise God. Play music for Him!” 
PSALM 47:6 


Cu dolor na nos curason, nos ta anuncia fayecimento 
di nos ser stima: 


Eddy Waldemar Samson 
*26-08-1950 †20-01-2023 


Na nomber di su 
Yiunan: Edan Samson y Drew Samson 


Mama de su yiunan: Meghan Papinchak 


Rumannan: 
Dolfi Jansen y Ina Jansen-Martis, 
†Albert Chundro y Laura Chundro-Hopmans, 
†Ilse Marie Henriquez-Samson y † Fai Henriquez, 
† Leyla Leyba-Samson 
Johnny Samson 
Leo Samson y Mercedes Samson-Croes 
Kenneth Samson y Carla Samson-Wix. 


Primo y primanan, Subrino y subrinanan 


Mane Ruman: 
Benny y Marie Heinze y famia, 
Ivan y Myrna Jansen y famia. 


Tur musico di Aruba 


Demas famia: Samson, Papinchak, Henriquez, 
Jansen, Leung, Martis, Chundro, Hopmans, Leyba, 
Croes, Wix, Albus, Bikker, Comvalius, LoFoSang, 
Rasmijn, Nicolas, Mc Bene Courtar, Krind, Perse, 
Lacle, Gonzales., Kelly, Koolman, Kock. 


Nos ta pidi disculpa si den nos tristeza por a lubida 
un of otro famia of amistad. 


Ta lamenta cu después di entiero nos no ta ricibi 
bishita di condolencia na cas. 
Oportunidad pa condolencia: Diabierna 27 di januari 
2023 di 7:00 pa 9:00 pm, na Royal Funeral Home 


Acto di despedida lo tuma lugar Diasabra 28 di 
januari 2023 di 8:00 am pa 11:00 am na Royal 
Funeral Home sigi pa e acto di cremacion cu lo tuma 
lugar den seno di famia. 


obituario 
a22 


Diahuebs 26 Januari 2023 


Laga tur locual ta sperami ta bunita, 
Laga tur locual mi encontra na caminda ta bunita, 
Laga tur locual cu ta rondona mi ta bunita, 
Laga tur locual cu mi ta laga atras keda bunita”. 
Cado Wever 


Cu inmenso tristeza, pero conforme boluntad di 
Dios y hopi agradeci pa tur locual el a significa pa 
nos, nos ta anuncia fayecimiento inespera di nos 
mama, wela, ruman, tanta, prima, amiga y bisinja 
stima: 


Felecita Vrolijk 
Mihor conoci como Sita 
*25 December 1941 - † 18 Januari 2023 


Na nomber di su: 
Yiunan: Johnny 
Richard 
Marcia 


Nietonan cu tanto el a stima: Jennellee y Francheska 
Rumannan Jacintho Vrolijk (Bubu) 
Segundo (Dundun) y Lucia Vrolijk-Everon 
† Damian Vrolijk 
Lucia y Foyan Feliciana-Vrolijk 


Subrino(a)nan: Erik Vrolijk y yiunan, Mireya 
Vrolijk y Dolfi Paesch y yiunan, Haime Feliciana, 
Ronny Feliciana y Gina Tondu y famia, Edgar 
Feliciana y famia, Eugene y Joyce Feliciana y famia, 
Gregory Feliciana y Milangela Silberie y famia , 
Yazira y Gilbert Javois y famia , Shanisse Feliciana 
y Tasha Orman, Yvonne y Edwin Tromp, Henky 
y Mayra Everon y famia, Sonny y Yvi Kelkboom y 
famia, Aureen y Roly Werleman y famia, Wimpy y 
Marlene Wester y famia, Miriam y Giovanni Alders 
y famia, Roland y Bianca Ponson y famia, Yvan, 
Mariela y Shemmy Vlinder y famia 


Cunjanan: Ina y Nora 


Tur su ihanan, primo y primanan y su bon 
bisinjanan y amigo(a)nan di cas: Mona, Eta, Aura, 
Dida, Mai Wolf y famia, Ana Vrolijk y famia, Rita 
Lacle y famia, Maria, Rosa Wever, Ina Martis, Fanny 
Zievinger, Karel Kock, Ipi, famia Montoya-Lugo na 
Colombia. 


Demas famia Croes, Vrolijk, Paskel, Paesch, Kelly, 
Rasmijn, Feliciana, Everon, Van Trikt, Tondu, 
Silberie, Javois, Carolina, Tromp, Orman. 


Acto di entiero lo tuma lugar Diahuebs 26 di 
januari 2023, 2or pa 4or na Misa Santa Filomena na 
Paradera y despues pa Santana Catolico na Paradera. 


Nos ta lamenta cu despues di entiero nos no ta 
ricibi bishita di condolencia na cas. 


Nos ta pidi disculpa si den nos tristeza nos por a 
lubida un of otro familiar. 


Adres pa condolencia: Sero Lopez 2 di 7’or pa 9.30 
p.m. 


Mira, ki bon i ki dushi ta pa 
Rumannan biba hunto den harmonia! Salmo 133 


Agradecido pa tur locual nos por a comparti cu ne y 
cu hopi tristesa pero conforme cu boluntad di Dios 
nos ta anuncia fayecimento di nos tata, welo, ruman, 
omo y amigo: 


Hubert Roland Werleman 
Mihor conoci como: “Candelchi” 
*16-01-1962 - †17-01-2023 


Na nomber di su: 
Mayornan: †Mario y †Lucardia Werleman-Geerman 


Pareha: Lidia v/d Linde 


Yiunan: Mildred y Manuelito 
Zaira y Yuraima 


Rumannan: 
Jacinto Mito y Luciana Werleman-Dubero y famia 
Mario Freddy y Antonia Werleman-Curie y famia 
Lucia Rica Werleman y Mirto Maduro y famia 
Elizabeth Omaira y Glen Felida-Werleman y famia 
Randolf y Jenitza Geerman-Zavala y famia 


Nieto(a)nan: 
Tamakwa, Shaquina, Zizianne, Rishylla y Kyvani 


Sobrino(a)nan: Laiyoni y Marlene y yiunan, Gillmar 
y Marilu y yiunan, Gillianne y yiu, Julissa y yiunan, 
Omar, Josmar, Leomar y Yolka y yiunan, Dennes y 
Mirlaika y yiunan, Emile y Jeandira y yiu, Gregory y 
Taidy, Randall 


Mescos cu yiunan: 
Jashree y Anderson y yiunan, Lidianne y Jean-Marc 
y yiunan 
Mescos ruman: Nicole y Ella y famia 
Padrino: Ety y Wina Werleman y famia 


Tanta y omonan, primo(a)nan, ihanan y demas 
famianan. 


Amigonan mas sercano: Polin, Haime, Gregory, 
Dochi, Dolfito, Efe y Juan 


Amigonan di bou palo di Kas Ariba. 


Amigonan di Aruba, Bonaire y Hulanda hopi pa 
menciona, Bisiña y conocirnan 
Dokter: Marije Jansen 
Ayudante: Lola Geerman 
Famia: Werleman, Geerman, Krozendijk, Dubero, 
Curie, Dirksz, Maduro, Felida, v/d Linde, Vrolijk y 
Jacobs 


Acto di entiero lo tuma lugar diahuebs 26 di januari 
2023, 2or pa 4or na Misa Inmaculada Concepcion 
na Santa Cruz y despues lo Sali bai pa Santana 
Catolico na Santa Cruz Pastor de Vries 


Nos ta lamenta cu despues di entiero nos no ta 
ricibi bishita di condolencia na cas. 


Nos ta pidi disculpa si den nos tristeza nos por a 
lubida un of otro familiar. 


“Hesus conoce e batayanan di mi curason” 


Cu profundo tristesa na nos curason, nos ta anuncia 
fayecimento inespera di nos: 
Casa,Tata,Opa,Ruman,Omo,Primo,Suegro y Amigo. 



LEO ERIC ODUBER 
*12-08-1955 
†19-01-2023 


Esposa Stima: 
Adilia Oduber-Boyè 


Yiunan: 
Nelleke y Jorge Cardenas 
Sharrity Oduber y Errol Leyba 


Nieta y Nieto: 
Sonella y Junel Cardenas 


Rumannan: 
†Mildred Oduber 
Rigio y Mariana Oduber 
Franklin y Enveline Oduber 
Anthony Oduber 
Esmeralda Oduber 


Subrino y Subrinanan: 
Richelle Angela-Oduber y famia 
†Dion Oduber 
Joraine Duzong-Oduber y famia 
Randolph Oduber y famia 
Daisy Weller-Geerman y famia 
Nataly Kemp-Geerman y famia 


Ihanan: 
Randolph Oduber y Brandel Bardouille 


Demas famianan: 
Oduber, Boyè, Tromp, Cardenas, Leyba, De Mey, 
Lacle, Heronimo, Thijsen, Blom, Geerman, Croes, 
Dania. 
Primo y primanan, omo y tantanan, bisiñanan, 
amistadnan di Tommy Kock Speed Team, ex- 
coleganan di Hyatt Regency Aruba y demas 
amigonan na Aruba, Hulanda y Merca. 


Nos kier a pidi nos disculpa si nos por a lubida un of 
otro famia den nos gran tristesa. 


Despedida, condolencia y acto di entiero ta tuma 
lugar diahuebs, 26 di januari 2023 di 9.00am- 
11.00am na Parokia di Santa Filomena Aruba. 


Despues di acto di despedida nos no ta ricibi bishita 
di condolencia na cas. 


“Señor ta mi wardador, mi’n tin 
falta di nada. 
Den cunucu di yerba berde e ta 
ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta 
anuncia fayecimento di : 
Rosila Joseph 


Na nomber di su: 
Yiu: Jeannine Elien 
Nieto(a)nan: Jinette Augusma 
Pierre Andre Fileus 
Rubens Elien 
Wilnet Alusma 
Remond Elien 
Rosennene Elien 
Nosmita Elien 
Suegra: Ysmarie Caseus y †Githo Augusma-Gardy 
Bisanieto(a)nan: Miryam Augusma 
Givens Augusma 
Zandre Geerman 
Wellney 
Djeden 
Nathan Elien 


Condolencia lo tuma lugar na Aurora Funeral Home 
Diahuebs 26 di januari 2023 di 7’or pa 9’or di anochi. 


Tur ta invita pa asisti na acto di entiero cu lo tuma lugar 
Diabierna 27 Januari 2023 for di 2.00 pa 4.00 di atardi na 
Aurora Funeral Home y despues lo Sali pa Santana central na 
Sabana Basora. 


obituario a23 


Diahuebs 26 Januari 2023 


El a bay cu confiansa, den misericordia di Dios. 
Ainda nos ta sinti su amor, 
Y nos ta keda stime. 
Caminda Dios ta, e no tin falta di nada. 
E ta felis cerca su Creador. 


Cu profundo tristesa den nos curason nos ta participa 
fayecimento di nos ser hopi stima: 


Sra vda. Fernanda Faustina 
Kelly-Scharbaay 
“Tina – Madrina – wela Tina - Tinais” 
*30 mei 1938 – +20 januari 2023. 


Famia ta invita pa acto di condolencia cu lo tuma lugar 
diabierna 27 januari 2023 na Aurora Funeral Home di 9’or te 
cu 10.30 di mainta sigi pa ceremonia di despedida. 
Cremacion ta tuma lugar den seno familiar. 
Trahe NO PRETO 


Enves di flor of krans famia lo aprecia si por haci un donacion 
pa un bon causa. 


Ta duel nos cu nos no por ricibi bishita di condolencia na cas. 


“No keda asombra pa loke mi a kaba di bisa, 
pasobra lo jega e ora cu tur esnan cu ta den graf 
lo tende su stem y lo Sali afo” 
Juan 5:28-29 


Nos ta anuncia cu a fayece: 


Sr. Rigoberto R. Tromp 


Mihor conioci como “Rigo” 
*09-09-1961 - †21-01-2023 


Acto di entiero lo wordo anuncia despues 
No ta ricibi bishita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Emiliana Trimon-Dijkhoff 


*31-05-1940 - †22-01-2023 


Acto di entiero lo wordo anuncia despues. 


internacional 
a24 


Diahuebs 26 Januari 2023 


Mas muhe y mucha a bolbe for di camp IS na Siria 


(AP) - Riba diamars Fran- 
cia a repatria otro gru- 
po di hendenan muhe y 
muchanan for di areanan 
na Siria cu tabata con- 
trola pa Estado Islanico, 
marcando e regreso mas 
recien di ciudadanonan 
Frances cu a keda atras na 
camp den e pais. 


E grupo aki ta consisti di 32 
menor y 15 adulto femenino, 
Francia su oficina di fiscal 
contraterorismo a declara. El 
a bisa cu e hendenan muhe 
di edad entre 19 pa 56, ta- 


bata den custodia, algun a 
base di ordennan di aresto 
cu a ser haci den nan contra. 
E muchanan a ser poni den 
cuido di servicionan di pro- 
teccion pa menornan. 


E grupo aki anteriormente 
tabata deteni den parti di Si- 
ria cu tin miles di muhe y 
muchanan segun autoridad- 
nan Kurdish den e region. 
Mas o menos 50,000 persona 
di Siria y Iraq ta aglomera den 
tent na al-Hol Camp. Casi 
20,000 di nan ta muchanan 
y e resto ta mas tanto casa of 


viudanan di soldaatnan di IS. 


E camp aki tambe tin un 
anexo separa y sumamente 
vigila unda cu tin 2,000 hen- 
denan muhe di 57 otro pais 
y mas o menos 8,000 di nan 
muchanan. Prome cu ultimo 
grupo cu a ser repatria, un 
delegacion di Francia a reuni 
cu e autoridadnan Kurdish na 
e ciudad Qamishli. Francia a 
trece mas hendenan muhe y 
muchanan for di e campnan 
aki den olanan desde e derota 
teritorial di IS den aña 2019. 


Puerto Rico a selecta compania pa privatisa generacion di electricidad 


(AP) - Puerto Rico a priva- 
tisa e produccion di elec- 
tricidad riba diaranson, 
selectando Genera PR pa 
tuma e operacion y man- 
tenemento di e estado su 
unidadnan di generacion 
di coriente den e teritorio 
di Merca como parti di un 
contract anual di 22.5 mi- 
yon dollar. 


E anuncio aki a bini mien- 
tras e isla ta lucha pa bolbe 
construi su base di produc- 
cion di electricidad cu ta keda 
deteriora bao blackout cro- 
nico frecuente causa pa loke 
Gobernador Pedro Pierluisi a 
yama “unidadnan di genera- 
cion instabil.” 


“Mi ta sigur cu nan ta riba 
e bon caminda pa duna nos 
pueblo e sistema di energia 


accesibel y confiabel cu nan 
merece,” el a declara. Gen- 
era PR ta un subisidiario di 
New Fortress Energy basa na 
New York, cual ta traha hopi 
di cerca cu Shell Oil y otro 
productornan di gas y petro- 
leo. Genera tambe lo trata tur 
contract relaciona cu e com- 
pra di petroleo pa e isla su 12 
facilidadnan di electricidad 
como parti di nan contract di 
10 aña cu e gobierno di Puer- 
to Rico. 


“Awe ta un dia hisotrico,” 
Secretario di Estado Omar 
Marrero, ken a nota cu hor- 
cannan recien a revela e dete- 
rioro y estado critico di e isla 
su base di electricidad. Puerto 
Rico su unidadnan di gen- 
eracion, algun di nan mas di 
50 aña bieu, a sufri blackout 
por lo menos 5 biaha pio cu 


e averahe di e industria den 
añanan recien, produciendo 
menos di e electricidad cu e 
gobierno a premira. 


“Decadanan di mal maneho 
y negligencia a laga Puerto 
Rico cu un sistema di electri- 
cidad cu ta caro, ineficiente y 


bieu,” hunta di control fed- 
eral cu ta trata Puerto Rico 
su finanzas a bisa den un de- 
claracion cu ta expresa sosten 
na e contract cu a otorga na 
Genera PR. 


Varios residente di e pais ta 
permanece cu duda na e pro- 


ceso aki, hopi di nan al tanto 
cu pa medio di privatisa e 
transmision y distribucion di 
energia den juni no a causa 
un mehoracion den e prob- 
lemanan, cual en realidad a 
empeora. E situacion cu e 
electricidad riba e isla ta asina 
precario cu Merca su gobi- 
erno recientemente a anuncia 
cu nan lo suministra gen- 
eracion di electricidad extra 
temporalmente. 


Otro preocupacion ta cu e 
costonan halto actual di en- 
ergia lo bira mas halto ainda 
bao e acuerdo publico-priva 
nobo aki, preocupacion cu e 
oficialnan a descarta ora cu a 
nota cu Genera PR lo ricibi 
incentivo pa genera reduc- 
cion den costo, di cual 50% lo 
ser pasa na e clientenan. 


Scandal di corupcion na Ucrania ta afecta varios oficial top 


(AP) — Varios oficial se- 
nior na Ucrania, incluy- 
endo gobernadornan, a 
perde nan trabao diamars 
den un scandal di corup- 
cion afectando gobierno 
di presidente Volodymyr 
Zelenskyy mientras ta lu- 
cha contra e 11 luna di in- 
vasion Ruso. 


E scandal den gobierno Ucra- 
niano a yega mientras oficial- 
nan Mericano a bisa cu Wash- 
ington tabata cla pa aproba e 
suministro di tankinan M1 
Abrams pa Kyiv, cu duda in- 
ternacional dispersando pa 
manda e tankinan den e guera 
contra Rusia. 


Zelenskyy a keda eligi na 
2019 riba un plataforma 
anti-establecimento y anti- 
corupcion na un pais cu pa 
largo ta afecta pa corupcion, y 
e acusacionnan nobo ta yega 
mientras aliadonan occiden- 
tal ta canalisando biyones di 


dollar pa yuda Kyiv den e ba- 
taya contra Moscu. 


Oficialnan na varios pais in- 
cluyendo Merca a exigi mas 
transparencia pa e ayudo, 
mirando e corupcion ram- 
pante na Ucrania. Mientras 
Zelenskyy y su aliadonan 
ta pinta e retironan como 
prueba di nan esfuersonan pa 
combati corupcion, e scan- 
dal den tempo di guera por 
hunga den atakenan politico 
di Moscu contra liderazgo 
Ucraniano. 


E retironan a alcansa hasta 
oficina di Zelenskyy. Su ca- 
besante interino, Kyrylo Ty- 
moshenko, prominente pa 
su actualisacionnan frecuente 
di campo di bataya, a retira 
mientras e presidente a pri- 
minti di adresa acusacionnan 


di corupcion – incluyendo 
algun relaciona na gastonan 
militar – cu a genera ber- 
guensa entre autoridadnan 
y por afecta esfuersonan di 
Ucrania pa join Union Eu- 
ropeo y NATO. 


Medionan local a bisa cu 
vice-ministro 
di 
Defensa, 
Viacheslav Shapovalov tambe 
a retira en conexion cu un 
scandal involucrando compra 
di cuminda pa forsanan arma 
Ucraniano. Fiscal General 
Adhunto Oleksiy Symonen- 
ko tambe a retira. En total, 
cuatro minister interino y 
cinco gobernador di provin- 
cianan den lineanan frontal 
tabata cla pa bandona nan 
puesto, segun secretario di 
gabinete a bisa riba Telegram. 


